Γέροντα Εφραίμ: Κανόνας για να βρεθούν τα λείψανα Αγ. Αναστασίας - Ιερα Μονη Αγιας Αναστασιας\n31 Μάι 16\nΚανόνα ώστε να βρεθούν τα ιερά λείψανα της Αγίας Αναστασίας, που εκλάπησαν μετά από διάρρηξη της φερώνυμης Ιεράς Πατριαρχικής και Σταυροπηγιακής Μονής στην Αγία Αναστασία έβαλε ο Ηγούμενος της Ι.Μ.Μ. Βατοπαιδίου Γέροντας Εφραίμ.\nΝα αναφερθεί ότι ο Σεβ. Μητροπολίτης Μιλήτου κ. Απόστολος τις ημέρες αυτές βρέθηκε στο Άγιον Όρος ως εκπρόσωπος του Οικουμενικού Πατριάρχη κ. Βαρθολομαίου στην επίσκεψη του Πατριάρχη Κυρίλλου και του Βλαντιμίρ Πούτιν. Με αφορμή την επίσκεψή του στο Περιβόλι της Παναγίας, επισκέφθηκε και διανυκτέρευσε στην Ιερά Μονή Βατοπαιδίου.\nΣε συνάντηση που είχε με τον Ηγούμενο Γέροντα Εφραίμ, κατά τη διάρκεια της διαμονής του, αναφέρθηκαν και στο θέμα της κλοπής των ιερών λειψάνων της Αγίας Αναστασίας. Ο Γέροντας αφού ενημερώθηκε από τον Σεβασμιώτατο, ανέφερε ότι στο Μοναστήρι όταν χάνετε κάτι, πολλοί προσκυνητές αλλά και πατέρες προσεύχονται ενώπιον του Αγίου Μηνά και πάντα βρίσκεται αυτό που έχει χαθεί. Επίσης διηγήθηκε στον Σεβασμιώτατο μια προσωπική εμπειρία που είχε όταν έχασε κλειδιά της Μόνης και προσευχήθηκε στον Άγιο Μηνά να βρεθούν. Δύο ημέρες μετά ένας προσκυνητής ερχόμενος στην Μονή, είπε στους πατέρες ότι βρήκε κάτι τα κλειδιά στο δρόμο, τα οποία αποδείχθηκε ότι ήταν εκείνα που είχαν χαθεί.\nΑπό σήμερα ο Γέροντας Εφραίμ ανέθεσε στον π. Ευδόκιμο Βατοπαιδινό κάθε μέρα να ανάβει ένα κεράκι στον Άγιο Μηνά μέχρι να βρεθούν τα Ιερά Λείψανα της Αγίας! Τέλος ο Καθηγούμενος ευχαρίστησε τον Σεβασμιώτατο για την πολύ ωραία ομιλία στην τράπεζα της Μονής, ο οποίος αναφέρθηκε στην πνευματική σχέση της Ιεράς Μονής της Αγίας Αναστασίας και της Μονής Βατοπαιδίου.


Ινφογνώμων Πολιτικά: Δεν θα 'πρεπε να «Είμαστε όλοι Σενέρ Λεβέντ»;\nΕίναι κάποια γεγονότα που έρχονται αιφνιδιαστικά να διαταράξουν μια υποτονική προεκλογική διαδρομή που, περνώντας τα Χριστούγεννα, θα ολοκληρωθεί πριν από την ώρα της για να μην μας προλάβει το λεμεσιανό καρναβάλι. Στη λεμεσιανή όμως αρένα έγινε ο χαμός! Το παιχνίδι δεν ήταν φιλικό, πού να το φανταστούμε όμως πως θα χρειαζόταν τρία τέρμινα για να τελειώσει, όπως τέλειωσε. Έπρεπε, στο ενδιάμεσο, να μεταφερθούν οι τραυματίες από το πεδίο της μάχης. Τα ερείπια του γηπέδου ακόμα τα μαζεύουν. Τα ερείπια του φίλαθλου πνεύματος θα χρειαστούν πολύ περισσότερο! Ήταν απερίγραπτες οι εικόνες ποδοσφαιρικού (μόνο;) σοβινισμού, βίας και παράνοιας. Εκατοντάδες κροτίδες και φωτοβολίδες πέρασαν από τους ακοίμητους(;) φρουρούς της τάξης και ασφάλειας πριν ριχτούν στην αρένα. Και πετροβολισμός… Απερίγραπτες ήταν και οι δηλώσεις «αρμοδίων» που σαν σκυταλοδρόμοι ανευθυνότητας μάς «απέδειξαν» πως δεν υπήρξε λάθος ή παράλειψη! Τώρα πια, οι δυο (ποδοσφαιρικές) κοινότητες δεν μπορούν να συμβιώσουν – χρειάζεται άραγε κι εδώ η «επιτυχημένη» συνταγή μιας διζωνικής κι ας μην ξέρουμε ούτε αυτής το περιεχόμενο…\nΚι όμως, είχαμε πολύ πιο σημαντικά γεγονότα να μας απασχολήσουν. Τρεις μέρες είχαν περάσει από την ιστορική (όπως και να την αναλύσεις) επίσκεψη του σουλτάνου στην Ελλάδα. Τυπικά, η επέλασή του ήταν (αυτή τη φορά) ειρηνική, από τον Άγνωστο Στρατιώτη μέχρι τη Θράκη. Αξιοποίησε, όμως, το εκτός έδρας παιχνίδι, προβάλλοντας στα διεθνή μέσα τις επεκτατικές του θεωρίες. Οι οικοδεσπότες τον αντιμετώπισαν με διπλωματική αμηχανία και απλανή χαμόγελα. Δεν είναι εύκολο, και καλός να 'ναι ο γείτονας, να έρθει καλεσμένος και να σου κάνει και μαθήματα (αν)ηθικής στέλλοντας σαφή κατοχικά μηνύματα και στην Κύπρο.\nΤελικά η πιο περιεκτική αντίδραση προήλθε από την κυπριακή εφημερίδα «Αφρίκα» και τον Σενέρ Λεβέντ! Χρόνια τώρα κάνουν τον δικό τους αγώνα και μάλιστα σε συνθήκες κατοχής και όχι «ημικατοχής» που άλλοι προσποιούμαστε πως δεν υπάρχει, άλλοι την έχουμε συνηθίσει, άλλοι την ανεχόμαστε, έχοντας την ψευδαίσθηση διαφυγής… Δεν αρκούνται στο ασαφές «Λύση τώρα» (κι αυτοί βιάζονται) αλλά καταγγέλλουν τα πραγματικά αίτια της μη λύσης. «Αυτή η χώρα δεν είναι δική σου. Είναι δική μου!». Κι επειδή μια εικόνα, ένα σκίτσο είναι πιο δυνατά από χίλιες λέξεις, εκείνο που ενόχλησε περισσότερο την κατοχική Τουρκία και το ψευδοκράτος ήταν ακριβώς ένα σκίτσο. Ανάλογο με εκείνο που λοιδορούσε τη βασιλεία που επιδίωκε την επιστροφή της στην Ελλάδα με το δημοψήφισμα του Δεκέμβρη του 1974. Πολύ ηπιότερο από εκείνα που έκαναν πρόσφατα τους Ευρωπαίους να θυμηθούν τη σημασία της ελευθερίας της άποψης και της κριτικής. Δεν θα 'πρεπε να «Είμαστε όλοι Σενέρ Λεβέντ»;\nΥ.Γ.: Έχουν περάσει μήνες πολλοί για τους Κούρδους απεργούς πείνας. Η κυπριακή Κυβέρνηση δεν αποφάσισε να δώσει υπηκοότητα. Όχι επειδή απεργούν αλλά γιατί υποστηρίζουν πως τη δικαιούνται. Γι' αυτό απεργούν. Αν έχουν λάθος, ας το αποδείξουν οι αρμόδιοι αντί να σκέφτονται να βάλουν «κότα» (στην εφαρμογή της νομοθεσίας;) για να μη υπάρξουν, λέει, μαζικές διεκδικήσεις. Οι κυβερνώντες θεωρούν πως, παρά τη νομοθεσία, η κυπριακή υπηκοότητα είναι μόνο για (μοσχο)πούλημα. Μακάρι με τις ενέργειες, τις παραλείψεις και την ανοχή μας να μην καταντήσει ένα μοναδικό συλλεκτικό είδος...\nΑναρτήθηκε από Κριστιάν Ακκυριά στις 12/17/2017 11:41:00 μ.μ.\nΕθνική Άμυνα (2452)\nΕλληνική Εξωτερική Πολιτική (6008)\nΕυρωπαϊκή Ένωση (5568)\nΟικουμενικό Πατριαρχείο (1000)\nΣαουδική Αραβία (368)


Στην Αθήνα θέλει ο Τσιρώνης τους Δημάρχους της Πελοποννήσου για τα απορρίμματα – mazimagazine.gr\nΕκτακτο κάλεσμα στη Αθήνα ,του Υπουργού Περιβάλλοντος Γ. Τσιρώνη προς τους 26 δημάρχων της Πελοποννήσου\nΕξελίξεις φαίνεται πως θα έχουμε στο θέμα της διαχείρισης απορριμμάτων και αυτό ενισχύεται από το έκτακτο κάλεσμα στη Αθήνα ,του Υπουργού Περιβάλλοντος Γ. Τσιρώνη προς τους 26 δημάρχων της Πελοποννήσου το μεσημέρι της προσεχούς Τρίτης.\nΣκοπός του υπουργού, είναι να δώσει τις κατευθύνσεις για την διαχείριση των απορριμμάτων στην Πελοπόννησο. Την εξέλιξη αυτή έκανε γνωστή μιλώντας στο BEST ο δήμαρχος Καλαμάτας Π. Νίκας ο οποίος σημείωσε ότι η διαπραγμάτευση έφτασε σε αδιέξοδο, βαραίνοντας έτσι περισσότερο το κλίμα.\nΑκόμη σημείωσε με νόημα : “Μακάρι να μην ισχύει αυτή η εικόνα”.\nΝα σημειωθεί πως την προσεχή Δευτέρα θα συνεδριάσει και ο ΦΟΔΣΑ Πελ/σου με θέμα την σύνταξη του ΠΕΣΔΑ, ενώ την Τετάρτη μπαίνει σε δημόσια διαβούλευση το τοπικό σχέδιο διαχείρισης των απορριμμάτων από το Δήμο Καλαμάτας, με στόχο να συζητηθεί στο Δ.Σ. την μεθεπόμενη εβδομάδα.\nΗ Πελοπόννησος βρίσκεται εν αναμονή σημαντικών εξελίξεων που ίσως και να είναι απρόβλεπτες …. για το αυτό το τόσο σοβαρό θέμα.\nΝοσοκομείο Κορίνθου ο Μεγάλος Ασθενής….


«Disco» από αύριο στη γκαλερί Καλφαγιάν\nΒιντεοεγκατάσταση του Λιβανέζου εικαστικού Ραΐντ Γιασίν\nΙστορική πραγματικότητα και κινηματογραφική μυθοπλασία διασταυρώνονται στην βιντεοεγκατάσταση «Disco» του Λιβανέζου εικαστικού Ραΐντ Γιασίν, στην ατομική έκθεσή του από αύριο Τρίτη και έως τις 10 Δεκεμβρίου στην γκαλερί Καλφαγιάν.\nΜε εικαστικές παρεμβάσεις πάνω σε μια πειρατική VHS κασέτα από αιγυπτιακή ταινία της δεκαετίας του 70 , στην οποία πρωταγωνιστεί ο διάσημος ποπ σταρ Αιγύπτιος ηθοποιός Μαχμούντ Γιασίν, ο 32χρονος Ραΐντ Γιασίν, όπως και σε άλλα βίντεο- έργα του, στήνει ένα εικαστικό παιχνίδι ξαναγράφοντας κάθε φορά και ένα διαφορετικό σενάριο για την δολοφονία του πατέρα του, που είναι πραγματικό γεγονός.\nΟι υπότιτλοι στο βίντεο συμπληρώνουν την αφήγηση.\nΟ Λιβανέζος εικαστικός, περφόρμερ και μουσικός, συμμετείχε τον περασμένο μήνα, στην ομαδική έκθεση «Απέναντι στον καθρέφτη» στο Μουσείο Φωτογραφίας της Θεσσαλονίκης.\nΚοιτάζουμε τη θάλασσα και δεν βλέπουμε το μέλλον μας. Έχουμε το απέραντο γαλάζιο κι αναρωτιόμαστε ακόμα τι πρέπει να κάνουμε. Η ΑΟΖ δεν είναι θεωρία αλλά εφαρμογή και οι επιπτώσεις της είναι απόλυτα πρακτικές. Η Μεσόγειος δεν είναι μια κλειστή θάλασσα και καμιά δικαιολογία από την πλευρά της Τουρκίας δεν στέκει. Θέλει δεν θέλει τα παράκτια κράτη απέκτησαν ένα ισχυρό πλεονέκτημα που ενισχύει τη γεωπολιτική τους. Όποιες και να είναι οι τοπικές κινήσεις με τα κατεχόμενα η όχι, τίποτα δεν αλλάζει. Αρκεί εμείς να είμαστε σταθεροί στις αποφάσεις μας και αποτελεσματικοί στις υλοποιήσεις τους. Η Κύπρος έδειξε και δείχνει το δρόμο. Ακόμα και με τις αδυναμίες της μπόρεσε και μπορεί ν' αντισταθεί στην τουρκική προπαγάνδα. Κατά συνέπεια, δεν πρέπει μόνο να την ακολουθήσουμε σε αυτήν την πορεία αλλά και να την ενισχύσουμε με τη δική μας ΑΟΖ μέσα σ' ένα πλαίσιο καθαρά ευρωπαϊκό. Το παίγνιο έχει αλλάξει. Δεν είναι πια διπολικό και η ανάλυση της θεωρίας αποφάσεων δεν επαρκεί. Μόνο η θεωρία παιγνίων μπορεί ν' αποτελέσει το υπόβαθρο των διακρατικών διαπραγματεύσεων. Απλώς στρατηγικά, θα ήταν πιο σταθερές οι κινήσεις με τη θέσπιση της ΑΟΖ για να ενταχθούμε στο πλαίσιο της υλοποίησης της Συμφωνίας του Δίκαιου της θάλασσας. Διότι με αυτόν τον τρόπο ενεργοποιούμε όλη τη σκακιέρα και αποφεύγουμε τις τοπικές κινήσεις που εγκλωβίζουν τη γεωστρατηγική μας. Η ΑΟΖ δεν αφορά μόνο και μόνο το Αιγαίο. Γι' αυτό και είναι τοποστρατηγικό λάθος να επικεντρωνόμαστε αποκλειστικά σε αυτό το πεδίο. Το πλαίσιο δεν είναι μόνο μεγαλύτερο αλλά και ευρωπαϊκό. Οι τοποθεσίες των νησιών μας είναι ισχυρές και δεν είναι τυχαίο που τόσα νησιά μας έχουν κάστρα εδώ και αιώνες. Δεν πρέπει να πιστεύουμε και να ακούμε αυτούς που έχουν ξεχάσει την ιστορία μας. Αλλιώς θα θεωρούμε ότι όλα τα νησιά μας είναι χαμένα. Και η καταστροφή τους είναι θέμα χρόνου. Αντιθέτως ο χρόνος το έχει αποδείξει είναι μαζί μας. Μπορεί να νιώθουμε ανασφάλεια λόγο της τοποθεσίας μας, το αστείο της υπόθεσης όμως, είναι ότι κρατά εδώ και αιώνες. Είμαστε ένας λαός του χρόνου. Κι αν δεν βιαζόμαστε είναι ότι έχουμε διάρκεια. Όποιοι και να είναι οι εχθροί μας, όσο και να είναι ισχυροί, ήρθαν και έφυγαν ενώ εμείς όσο και αδύναμοι να λέμε ότι είμαστε, παραμείναμε εδώ στη πατρίδα μας σ' αυτό το κομμάτι γης καρφωμένο μέσα στο απέραντο γαλάζιο. Εδώ γεννηθήκαμε κι εδώ πεθαίνουμε διότι είμαστε ένα με τη γη μας. Θραύσματα χρόνου που δημιουργούν ψηφιδωτό. Όλη η ιστορία μας είναι ένας ολισμός. Μικρές μονάδες που ζουν και πεθαίνουν μαζί. Σαλαμίνα, Μαραθώνα ή Θερμοπύλες, δεν έχει σημασία είμαστε ικανοί για όλα ακόμα και στις πιο δύσκολες στιγμές διότι ξέρουμε ν' αντέχουμε. Οι πιέσεις δεν πρέπει να μας φοβίζουν όπως δεν μας κατάστρεψαν και οι καταπιέσεις. Μπορεί να είμαστε τομάρια, και να πουλάμε μούρη γιατί είμαστε τσακάλια. Μπορεί να μην υπακούμε αλλά ο λόγος είναι απλός δεν σκύβουμε εύκολα το κεφάλι. Ο αυχένας μας είναι σκληρός. Λυγίζει μόνο όταν σπάσει. Κι αν είμαστε κλέφτες είναι μόνο και μόνο γιατί δεν πιστεύουμε ούτε στο κράτος ούτε στη βία αλλά στον Προμηθέα. Και ως κλέφτες αντισταθήκαμε στην τουρκοκρατία. Δεν ντρεπόμαστε για το παρελθόν μας διότι είμαστε κομμάτια της μνήμης μέλλοντος. Για όλους αυτούς τους λόγους δεν πρόκειται ν' αφήσουμε τους εχθρούς μας να μας πάρουν το απέραντο γαλάζιο διότι αυτό το χρώμα μας έδωσαν στην αρχή.\nΟι Έλληνες στο κυνήγι χαμένων θησαυρών των Οθωμανών\nΣτην απελπισία τους οι Έλληνες αναζητούν τους κρυμμένους θησαυρούς των Οθωμανών στην ελληνική γη γράφει η τουρκική Χουριέτ (στην αγγλόφωνη έκδοσή της).\nΤην εποχή της κρίσης, της σκληρής λιτότητας και της ανεργίας του 20% , ο αριθμός των κυνηγών θησαυρών αυξάνεται συνεχώς, καθώς μόνο τους τελευταίους δύο μήνες η ελληνική κυβέρνηση έχει χορηγήσει 50 άδειες για αναζητήσεις, ενώ έχουν πωληθεί 3.000 ανιχνευτές μετάλλων κατά τους τελευταίους 12 μήνες...\nΧάρτη για την αναζήτηση- σύμφωνα με την εφημερίδα - αποτελούν οι θρύλοι ιδιαίτερα κατά την περίοδο της τουρκοκρατίας, ενώ αναφέρεται η περίπτωση ενός οικοδόμου στην Αχαΐα, ο οποίος φέρεται να ανακάλυψε πρόσφατα χρυσό αξίας € 2.000.000.\nΣύμφωνα με τη νομοθεσία όποιος βρει το θησαυρό δικαιούται το μισό ενώ το άλλο μισό πηγαίνει στο κράτος.\nΟι περιοχές των θρύλων\nΤο Συκούριο της Λάρισας συγκεντρώνει τις περισσότερες προσπάθειες των «κυνηγών», καθώς σύμφωνα με τους θρύλους των γερόντων της περιοχής αν βρεθεί ο κρυμμένος θησαυρός το Συκούριο θα γίνει πλούσιο, όπως η Ελβετία.\nΆλλος θρύλος μιλάει επίσης για τον Πλατύκαμπο της Λάρισας, όπου Τούρκος αξιωματούχος φέρεται να έχει κρύψει κάσες χρυσού πριν φύγει το 1881. Μάλιστα ένας 60χρονος επέτρεψε την κατεδάφιση του σπιτιού του επειδή χάρτης της εποχής το έδειχνε ως το σημείο του χαμένου θησαυρού, που αποδείχθηκε τελικά... άνθρακες\nΘησαυροί αξίας όσο το ελληνικό χρέος\nΣύμφωνα με έναν άλλο θρύλο οι Έλληνες αυτή τη φορά έθαψαν 8 τόνους χρυσού στη Βουρβουρού Χαλκιδικής το 1821 με την έναρξη της Επανάστασης, φοβούμενοι μην πέσει στα χέρια των Τούρκων.\nΣύμφωνα με τους υπολογισμούς η αξία του ξεπερνά τα 430 εκατομμύρια δολάρια και όπως πιστεύουν οι πολίτες αρκούν για να αποπληρωθούν τα χρέη τους κράτους και να βγει η χώρα από την κρίση.\nΤέλος αναφέρεται το παράδειγμα του Ελληνο-αυστραλού, ο οποίος αναζητούσε το θησαυρό του Αλή Πασά, στα Τρίκαλα αλλά αντί αυτού βρήκε ..νερό.


Πρωτοφανές - Καταρρέει η Μενεγάκη που ξεστοκάρει... με τον Μονκ να καλπάζει - nassosblog.gr\n14.1k Views by Nassosblog 11 Νοεμβρίου, 2021, 12:00 μμ inMedia, Opinion\nΟι ημέρες περνάνε πολύ γρήγορα στο γυαλί. Πότε ξεκίνησε η σεζόν την πρώτη του Σεπτέμβρη… πότε φτάσαμε μέσα Νοέμβρη… δεν το κατάλαβε κανείς. Εκτός απο τους τηλεοπτικούς θιασώτες που αναλύουν καθημερινά τα νούμερα τηλεθέασης.\nΕίναι κομμάτι της δουλειάς; ΝΑΙ. Όμως πολλές απο τις εισηγήσεις των δήθεν ειδημόνων έχουν πέσει σε αδιέξοδο.\nΈτσι και στην περίπτωση της Μενεγάκη. Που βρίσκεται στο γυαλί εξαιτίας των εμπορικών συμφωνιών της και όχι για την όποια τηλεοπτική υπεραξία της. Η αλήθεια είναι πώς έχει ξεστοκάρει πολλά προϊόντα που επιλέγουν να διαφημιστούν στην εκπομπή της. Όμως με πτωτική τάση στην τηλεθέαση το πρόβλημα είναι μεγάλο.\nΚαι γίνεται ακόμη μεγαλύτερο όταν η Ελένη χάνει απο επαναλήψεις. Άρα επιβεβαιώνεται πανηγυρικά … πώς η επιστροφή απο την παχυλή σύνταξη της… είναι λάθος.\nΔείτε την τηλεθέαση αναλυτικά παρακάτω με τον “ντετέκτιβ Μονκ” να καλπάζει.


Πρώτη Δημοσίευση:\tΤετάρτη, 01. 07. 2020 - 10:57\nΗ Σιγκαπούρη άρχισε να διανέμει συσκευές ανίχνευσης επαφών με τεχνολογία Bluetooth στο πλαίσιο των μέτρων της για να επιβραδύνει την εξάπλωση του κοροναϊού.\nΟι ευάλωτοι ηλικιωμένοι που δεν είναι ψηφιακά συνδεδεμένοι και διατρέχουν μεγαλύτερο κίνδυνο από την COVID-19 έλαβαν την πρώτη παρτίδα των συσκευών TraceTogether αυτήν την Κυριακή (28 Ιουνίου). Οι συσκευές έχουν δικούς τους κωδικούς QR και δεν χρειάζονται φόρτιση, καθώς έχουν μπαταρία που διαρκεί μέχρι και εννιά μήνες.\nΟι συσκευές αυτές λειτουργούν ανταλλάσσοντας σήματα Bluetooth με άλλα κοντινά TraceTogether ή τηλέφωνα που έχουν την εφαρμογή TraceTogether. Οι χρήστες ενημερώνονται από ειδικό αξιωματούχο εάν έχουν βρεθεί κοντά σε κάποιον άνθρωπο που μολύνθηκε. Εάν επιβεβαιωθεί πως έχουν μολυνθεί με κορωνοϊό, τα δεδομένα κατεβαίνουν από τη συσκευή.\nΣκοπός είναι η επέκταση της προστασίας σε όσο το δυνατόν περισσότερα άτομα, συμπεριλαμβανομένων εκείνων που ενδέχεται να μην κατέχουν ή να προτιμούν να μην χρησιμοποιούν κινητό τηλέφωνο, δήλωσε η κυβερνητική εταιρεία Smart Nation and Digital Government Group (SNDGG) σε δελτίο τύπου.\nΗ SNDGG ανέωφερε ότι οι παραλήπτες θα περιλαμβάνουν εκείνους που είναι σωματικά αδύναμοι, ζουν μόνοι τους ή έχουν ελλιπή οικογενειακή υποστήριξη. Η κυβερνητική διεύθυνση για τους ηλικιωμένους(Silver Generation Office) θα επικοινωνήσει με αυτούς τους ηλικιωμένους μέσω επισκέψεων στο σπίτι, ενώ λεπτομέρειες για την επόμενη διανομή θα κοινοποιηθούν αργότερα.\nΣύμφωνα με ρεπορτάζ του BBC έχουν εκφραστεί προβληματισμοί για θέματα ιδιωτικότητας, με υπουργούς της κυβέρνησης να ξεκαθαρίζουν πως δεν είναι σχεδιασμένες για να δείχνουν τις κινήσεις των χρηστών. Η κυβέρνηση της Σιγκαπούρης επίσης έχει πει ότι τα δεδομένα θα κρυπτογραφούνται και θα παραμένουν στη συσκευή για μάξιμουμ 25 ημέρες. Επίσης, οι αρχές τονίζουν πως δεν υπάρχει δυνατότητα απευθείας πρόσβασης εξ αποστάσεως, καθώς οι συσκευές δεν έχουν δυνατότητες Ίντερνετ και κινητής τηλεφωνίας- όπως και ότι δεν υπάρχει σύνδεση GPS.\nΣημειώνεται ότι σύμφωνα με την κυβέρνηση της πόλης, από τότε που έγινε διαθέσιμη το κοινό η εφαρμογή TraceTogether, τον Μάρτιο, την έχουν "κατεβάσει" περίπου 2,1 εκατ. άτομα.\nΠερισσότερα σε αυτή την κατηγορία: « Ιαπωνία: «Έξυπνη» μάσκα που συνδέεται με smartphone Ενημερωτικό εργαλείο το διαδίκτυο για 43% των γυναικών »\nΙδού η χώρα με ύφεση 41,2%!\nΟ κορωνοϊός «χτύπησε» και τη Σιγκαπούρη


Εύσημα και «καμπανάκι» για το χρέος | αρχείο real news, money | Real.gr\nΔεν είναι βιώσιμο το ελληνικό χρέος υποστηρίζει το ΔΝΤ που εντοπίζει χρηματοδοτικό κενό από 5,5 έως 9,5 δισ. ευρώ για την διετία 2015-2016.\n«Καρότο» και «μαστίγιο» από το ΔΝΤ στην έκθεση του για το ελληνικό πρόγραμμα που προειδοποιεί ότι το ελληνικό χρέος είναι μη βιώσιμο, περιγράφει τη συνταγή για ένα νέο «κούρεμα» και ταυτόχρονα σημείωνει την επαναφορά του προγράμματος στην σωστή τροχιά.\nΤο Ταμείο υπογραμμίζει ότι αν και το ελληνικό χρέος φαίνεται περισσότερο διαχειρίσιμο μετά την μείωση των επιτοκίων και την επιμήκυνση του χρόνου αποπληρωμής εντούτοις δεν αποκλείει την πιθανότητα να χρειαστεί και νέο «κούρεμα» ύψους 25% στα δάνεια του δημοσίου τομέα. Να σημειωθεί ότι το Βερολίνο αντιδρά έντονα σε οποιαδήποτε συζήτηση για «κούρεμα» των δανείων του επίσημου δημοσίου τομέα.\nΠαράλληλα το ΔΝΤ εντοπίζει ένα χρηματοδοτικό κενό ύψους 5,5 έως 9,5 δισεκατομμυρίων ευρώ για την περίοδο 2015-16 και υποστηρίζει ότι η παροχή βοήθειας από την Ε.Ε. για την χρηματοδότηση της Ελλάδας είναι κρίσιμη για την επιτυχία του προγράμματος.\n«Βλέπουμε ότι υπάρχει ένα κενό στον προϋπολογισμό, στους στόχους που πρέπει να επιτύχει η Ελλάδα και όποιο κι αν είναι αυτό, οι Ευρωπαίοι πρέπει να το καλύψουν» είπε ο επικεφαλής του ΔΝΤ στην Αθήνα, Πολ Τόμσεν.\nΕπιπλέον επαναλαμβάνει ότι η επιτυχία του προγράμματος στηρίζεται στην προϋπόθεση ότι η Ελλάδα θα τηρήσει τις δεσμεύσεις της και θα προχωρήσει σε όλες τις διαρθρωτικές μεταρρυθμίσεις που έχουν συμφωνηθεί.\nΠιο συγκεκριμένα, το ΔΝΤ ζητά από την κυβέρνηση να εφαρμόσει με ταχύτατους ρυθμούς τις μειώσεις στους μισθούς πρέπει να μετουσιωθούν σε μειώσεις τιμών, για την προώθηση των εξαγωγών αλλά και για την προστασία του διαθέσιμου εισοδήματος. Να προχωρήσει στην εφαρμογή της πλήρους απελευθέρωσης των περίπου 500 κλειστών επαγγελμάτων στην Ελλάδα τα οποία αντιπροσωπεύουν το ένα τρίτο των απασχολούμενων. Να επιλύσει τις εκκρεμότητες που παραμένουν στο θέμα του ελάχιστου μισθού και των ωριμάνσεων.\nΔιαβάστε αναλυτικά την έκθεση του ΔΝΤ\nΥψηλοί τόνοι από τον ΣΥΡΙΖΑ\nΗ σημείωση του ΔΝΤ στην σελίδα 39 της έκθεσης για το ρίσκο της «πολιτικής αποτυχίας» του προγράμματος προκάλεσε την έντονη αντίδραση του ΣΥΡΙΖΑ.\nΌπως αναφέρει η έκθεση, «ένα ρίσκο-κλειδί για το πρόγραμμα είναι η μείωση της υποστήριξης των μεταρρυθμίσεων, ιδιαίτερα καθώς η Ελλάδα περνάει έναν ακόμη χρόνο βαθιάς ύφεσης. Οι τελευταίες δημοσκοπήσεις δείχνουν συρρίκνωση της υποστήριξης των κομμάτων του κυβερνητικού συνασπισμού και αυξανόμενη υποστήριξη στον ΣΥΡΙΖΑ και σε άλλα αντιμνημονιακά κόμματα. Αυτό θα μπορούσε να ξεπεράσει τις καθυστερήσεις στην εφαρμογή και να οδηγήσει πολιτική κρίση που θα πυροδοτήσει χρεωκοπία ή έξοδο από το ευρώ».\n«Δεν είναι η πρώτη φορά που το ΔΝΤ επεμβαίνει στα εσωτερικά ζητήματα μιας χώρας με απροκάλυπτο τρόπο. Δεν έχει μάθει τίποτα από τις αποτυχίες του και την κοινωνική καταστροφή που έχει επιφέρει ανά τον κόσμο. Εξακολουθεί να θεωρεί ότι οι απόψεις του είναι πιο σημαντικές από τη δημοκρατικά εκφρασμένη θέληση των λαών» απάντησε, μεταξύ άλλων, ο βουλευτής του ΣΥΡΙΖΑ, Ευκλείδης Τσακαλώτος.


UoA Network Topology within Retudis - Εργασία στο Εκπαιδευτικό Λογισμικό\nΕισαγωγικό μάθημα στις τοπολογίες δικτύων ηλεκτρονικών υπολογιστών!\nΔίκτυο υπολογιστών ονομάζουμε οποιοδήποτε σύνολο δύο ή περισσότερων συνδεδεμένων μεταξύ τους ηλεκτρονικών υπολογιστών. Η διασύνδεση των υπολογιστών αυτών σε φυσικό επίπεδο μπορεί να είναι ενσύρματη ή ασύρματη.\nΟι διάφοροι τύποι δικτύων κατηγοριοποιούνται σύμφωνα με τα παρακάτω χαρακτηριστικά\nΤοπολογία Η γεωμετρική κατανομή του συστήματος υπολογιστών. Οι συνήθεις τοπολογίες περιλαμβάνουν το bus, το αστέρι και το δακτυλίδι\nΠρωτόκολλο Το πρωτόκολλο καθορίζει ένα κοινό σύνολο κανόνων και συνθηματικών που μπορούν να χρησιμοποιήσουν οι υπολογιστές του δικτύου για να επικοινωνήσουν μεταξύ τους\nΑρχιτεκτονική Τα δίκτυα μπορούν να χαρακτηριστούν γενικότερα από τα εάν χρησιμοποιούν peer-to-peer ή client/server αρχιτεκτονικές\nΟι υπολογιστές σε ένα δίκτυο καμία φορά καλούνται και κόμβοι. Οι υπολογιστές και οι συσκευές που διαθέτουν τους πόρους τους για το δίκτυο ονομάζονται εξυπηρετητές.\nΈνας ακόμη τρόπος κατηγοριοποίησης των δικτύων αφορά στην φυσική γεωγραφική έκταση που αυτά καλύπτουν. Πιο σημαντική κατηγορία είναι τα τοπικά δίκτυα που παρέχουν οικονομική και γρήγορη διασύνδεση μεταξύ υπολογιστών που ανήκουν στον ίδιο οργανισμό και βρίσκονται είτε στο ίδιο κτίριο είτε σε απόσταση λίγων χιλιομέτρων μεταξύ τους. Ο περιορισμός στη απόσταση επιβάλλεται από τα πρωτόκολλα που διέπουν το διαμοιρασμό των μέσων μετάδοσης και τα οποία δεν θα ήταν αποτελεσματικά σε μεγαλύτερες αποστάσεις λόγο των καθυστερήσεων μετάδοσης που θα είχαν. Τα τοπικά δίκτυα δίνουν τη δυνατότητα στους χρήστες να μοιράζονται διάφορους πόρους όπως εκτυπωτές, εξυπηρετητές αρχείων κ.α. Παρακάτω θα μελετήσουμε τα χαρακτηριστικά των πιο κοινών τοπολογιών που εμφανίζονται στα τοπικά δίκτυα.\nΗ δημοφιλέστερη τοπολογία τοπικών δικτύων είναι ο δίαυλος επικοινωνίας (bus). Ένα δίκτυο διαύλου είναι ένας δικτυακός σχηματισμός στον οποίο ένα σύνολο κόμβων συνδέεται μέσω μίας κοινής γραμμής επικοινωνίας που ονομάζεται δίαυλος. Αυτή η κατηγορία δικτύων είναι ο απλούστερος τρόπος διασύνδεσης πολλαπλών κόμβων.\nΌπως παρατηρούμε στο σχήμα το φυσικό μέσο μετάδοσης των μηνυμάτων είναι κοινό για όλους τους κόμβους. Ο κάθε κόμβος «ακουμπάει» στο κοινό μέσο έτσι ώστε να λαμβάνει και να στέλνει πληροφορία. Αυτό δημιουργεί ένα πολύ σημαντικό πρόβλημα, αυτό των συγκρούσεων, όταν δύο ή περισσότεροι υπολογιστές μεταδίδουν ταυτόχρονα. Για αυτό το λόγο τα συστήματα που χρησιμοποιούν τη τοπολογία διαύλου έχουν κάποια τεχνολογία διαχείρισης ή αποφυγής των συγκρούσεων μετάδοσης. Η πιο εφαρμοσμένη τέτοια τεχνολογία είναι η «Carrier Sense  Multiple Access» που βασίζεται στην ιδέα ότι ο κάθε κόμβος «ακούει» το κοινό μέσο πριν και μόνο εφόσον δεν μεταδίδει κάποιος άλλος κόμβος μεταδίδει ο ίδιος στη συνέχεια. Στη περίπτωση που δύο κόμβοι αρχίσουν να μεταδίδουν ταυτόχρονα, σταματούν και ο καθένας επαναμεταδίδει μετά από τυχαίο χρονικό διάστημα ελπίζοντας ότι δεν θα επιλέξουν το ίδιο τυχαίο διάστημα.\nΤέλος η τοπολογια αυτή επιτρέπει την εύκολη εφαρμογή της και επέκταση του δικτύου με επιπλέον κόμβους, ενώ είναι ιδιαίτερα οικονομική.\nΗ τοπολογία του αστεριού συνδέει όλα τα συστήματα του δικτύου σε ένα κεντρικό κόμβο. Αυτος ο κεντρικός κόμβος επαναμεταδίδει όλες τις εκπομπές που έχει δεχθεί απο έναν περιφεριακό κόμβο σε όλους τους περιφερικούς κόμβους του δικτύου, συμπεριλαβανομένου και του αρχικού. Άρα όλοι οι περιφεριακοί κόμβοι μπορούν να επικοινωνούν με τους άλλους διαμέσου του κεντρικού και μόνο. Τα σύστηματα της τοπολογίας αυτής δεν χρειάζονται τεχνολογίες αποφυγής συγκρούσεων αφού κάθε περιφεριακός κόμβος έχει τη δική του γραμμή επικοινωνίας με τον κεντρικό.\nΗ τοπολογία ring ενώνει κάθε κόμβο με άλλους δυο κατα τρόπο τέτοιο ώστε να σχηματίζουν δακτυλίδι. Η επικοινωνία κάθε κόμβου με έναν άλλο γίνεται με τη πληροφορία να ταξιδεύει απο κόμβο σε κόμβο μέχρι να φτάσει στον προορισμό της. Σε τέτοια συστήματα η πληροφορία (μηνύματα) μεταδίδεται μόνο κατά μία φορά γεγονός που αυξάνει τον όγκο πληροφορίας που μπορεί να μεταδίδεται. Εντούτοις αυξάνεται ο χρόνος που αυτή ταξιδεύει μέχρι να φτάσει στο κόμβο παραλήπτη. Για παράδειγμα σε ένα δίκτυο δακτυλίου οκτώ κόμβων, για να φτάσει ένα μήνυμα από το κόμβο ένα στον κόμβο τέσσερα θα πρέπει να περάσει από τους κόμβους δύο και τρία.


Lean πλήρωση Tartlet - Αδιαχώριστη - Άλλο - 2022\nΦυσική γέμιση για τάρτες\nΣυστατικά για την παρασκευή των σφικτών σφραγίδων για τάρτες\nΑποσταγμένο καθαρό νερό 300 χιλιοστόλιτρα\nΦυτικά έλαια 2 κουταλάκια του γλυκού\nΚοσκινισμένο αλεύρι κοσκινισμένο 2 κουταλάκια του γλυκού\nΜουστάρδα 2 κουταλάκια του γλυκού\nΒούτυρο κόκκινο πιπέρι (γλυκό) 150 γραμμάρια (1 τεμάχιο)\nΛευκό λάχανο 200 γραμμάρια\nΠράσινα μπιζέλια κατεψυγμένα 100 γραμμάρια\nΚουνουπίδι 200 γραμμάρια\nΚαρότο 1 τεμάχιο\nΠράσινα κρεμμύδια 2-3 φτερά\nΒασιλικός πράσινος 2-3 φύλλα\nΑποσταγμένο καθαρό νερό 60 χιλιοστόλιτρα\nΚέτσαπ για γεύση\nΚύρια συστατικά: Λάχανο, καρότο, σκόρδο\nΑντίσταση κατά της θερμότητας, Μαχαίρι, Κοπτικό χαρτόνι, Πετσέτες κουζίνας, Κουταλάκι, Βαθιά μπολ, Μικρό μπολ, Κύπελλο μέτρησης νερού, Φούρνος μικροκυμάτων, Πετσέτα κουζίνας, Βάζο με καπάκι, Ξύλινη σπάτουλα κουζίνας, Κουτάλι, Σόμπα,\nΠροετοιμασία των γευστικών γεμισμάτων για τάρτες:\nΒήμα 1: προετοιμασία των συστατικών.\nΓια να μην βιαστείτε στην κουζίνα, αναζητώντας τα σωστά συστατικά, αξίζει να τα προετοιμάσετε εκ των προτέρων. Ας ξεκινήσουμε με τα λαχανικά. Παίρνουμε τη σωστή ποσότητα παγωτού μπιζέλι από την καταψύκτη και την στέλνουμε σε ένα ανθεκτικό στη θερμό βαθύ μπολ. Μαρούλι πιπεριά κομμένα μαζί με ένα μαχαίρι, καθαρίστε από τους σπόρους και το μίσχο. Ξεφλουδίστε τα καρότα, κόβοντας το με ένα λεπτό στρώμα. Βάζουμε το κουνουπίδι σε ταξιανθίες. Απλά κόψτε ένα μικρό κομμάτι από το συνηθισμένο λευκό λάχανο, 200 γραμμάρια αρκεί. Με τη σειρά του, πλύνετε όλα τα παραπάνω λαχανικά (εκτός από τα μπιζέλια) κάτω από κρύο τρεχούμενο νερό, μαζί με πράσινα κρεμμύδια και βασιλικό. Αφού στεγνώσουν με χαρτοπετσέτες κουζίνας. Με τη σειρά τους, τους βάζουμε σε ένα ξύλο κοπής και ψιλοκομμένο, το σχήμα του τεμαχισμού για τα λαχανικά δεν είναι θεμελιώδες, το κύριο πράγμα είναι ότι τα κομμάτια δεν ξεπερνούν το 1 εκατοστό σε διάμετρο. Μεταφέρουμε τα θρυμματισμένα συστατικά σε ένα μπολ με μπιζέλια παγωτού. Ανακινήστε τα χόρτα πάνω από τον νεροχύτη από την υπερβολική ποσότητα υγρού, τοποθετήστε το σε ένα κομμάτι κοπής, ψιλοκόψτε και μετακινήστε σε ένα χωριστό βαθύ μπολ, θα χρειαστεί αργότερα. Ξεφλουδίστε τα σκελίδες σκόρδου και τα βάζετε σε ένα ξεχωριστό μικρό μπολ. Τοποθετούμε επίσης στο τραπέζι της κουζίνας όλα τα άλλα απαραίτητα συστατικά που θα χρειαστούν για την προετοιμασία της γέμισης.\nΒήμα 2: ατμού τα λαχανικά.\nΤώρα, προκειμένου τα λαχανικά να γίνουν πιο μαλακά, αλλά δεν χάνουν τη θρεπτική τους αξία, η οποία είναι τόσο απαραίτητη σε όλες τις εποχές του χρόνου, επιλέγουμε μια ήπια επιλογή για θερμική επεξεργασία. Ρίξτε τα ¼ φλιτζάνι καθαρού απεσταγμένου νερού (περίπου 60 χιλιοστόλιτρα) και τοποθετήστε το δοχείο στο φούρνο μικροκυμάτων για 3 λεπτά. Όταν ο χρονοδιακόπτης της συσκευής κουζίνας κάνει κλικ, ενημερώνοντας ότι η διαδικασία θέρμανσης έχει ολοκληρωθεί, ανοίξτε την πόρτα του φούρνου μικροκυμάτων, ανακατέψτε τα λαχανικά με μια κουταλιά της σούπας, έτσι ώστε τα κάτω που βρίσκονται στην κορυφή και να τα τοποθετήσετε σε άλλο 2 - 3 λεπτά για να ζεσταθεί στο φούρνο μικροκυμάτων. Μετά από ένα δεύτερο κλικ, βγάζουμε το μπολ, κρατώντας μια πετσέτα κουζίνας, ρίχνουμε προσεκτικά το υπόλοιπο νερό από το δοχείο και αφήνουμε τα λαχανικά να κρυώσουν. Κατά τη διάρκεια μιας τέτοιας απλής θερμικής επεξεργασίας, η υφή τους θα γίνει πιο μαλακή, αλλά θα σπάσουν ελαφρώς.\nΒήμα 3: προετοιμασία της σάλτσας.\nΤώρα ενεργοποιήστε τη σόμπα σε μεσαίο επίπεδο και βάλτε σε αυτό ένα βαθύ τηγάνι με 2 κουταλάκια του γλυκού φυτικό έλαιο. Όταν το λίπος θερμαίνεται, και αυτό συμβαίνει μετά από περίπου 1 έως 2 λεπτά, χύστε τη σωστή ποσότητα κοσκινισμένου αλεύρου σίτου στο τηγάνι και ανακατέψτε το με μια ξύλινη σπάτουλα κουζίνας και τηγανίστε για 2 - 3 λεπτά ή μέχρι το αλεύρι να πάρει μια λεπτή κιτρινωπή απόχρωση. Στη συνέχεια, ρίχνουμε καθαρό απεσταγμένο νερό στο τηγάνι, προσπαθήστε να το κάνετε έτσι ώστε η μάζα να είναι ομοιογενής, χωρίς αδέσποτα κομμάτια αλευριού. Φέρτε το υγρό σε βρασμό και στερεώστε τη θερμοκρασία της πλάκας σε επίπεδο μεταξύ πολύ μικρού και μεσαίου. Αμέσως προσθέστε 2 κουταλάκια του γλυκού μουστάρδα, ψιλοκομμένα βότανα, σχεδόν αλάτι, μαύρο πιπέρι για να δοκιμάσετε μια σχεδόν έτοιμη σάλτσα. Σπρώξτε τα σκελίδες σκόρδου μέσα από το πρέκι σκόρδου εκεί, ανακατέψτε όλα τα συστατικά της σάλτσας με μια σπάτουλα κουζίνας μέχρι να λειαστούν και να σιγοβράσουν τη αρωματική μάζα 2 - 3 λεπτά. Αφού απενεργοποιήσετε τη σόμπα, καλύψτε το τηγάνι με ένα καπάκι και αφήστε το να παρασκευαστεί η σάλτσα 3 έως 4 λεπτά.\nΒήμα 4: φέρετε την πλήρωση σε πλήρη ετοιμότητα.\nΜετά από τον απαιτούμενο χρόνο, αφαιρέστε το καπάκι από το τηγάνι και βάλτε τα λαχανικά στον ατμό μέσα στη σάλτσα. Αναμιγνύουμε τα υλικά με μια ξύλινη σπάτουλα κουζίνας έτσι ώστε η αρωματική παχιά μάζα να καλύπτει τα λαχανικά από όλες τις πλευρές.\nΒήμα 5: εξυπηρετήστε το άπαχο γέμισμα για τάρτες.\nΗ άπαχη γέμιση για τάρτες σερβίρεται ζεστή ή διατηρημένη με απλή ψύξη. Μετά την προετοιμασία, τα τάρτες οποιουδήποτε άπαχου εμφάνισης γεμίζουν με αυτό το αρωματικό μείγμα και αυτό το αδιανόητο "θαύμα με βελούδο" σερβίρεται για δείπνο, μεσημεριανό γεύμα ή πρωινό. Δεν μπορείτε να βρείτε ένα απλούστερο και πιο γευστικό πιάτο στις ημέρες νηστείας, μέτρια απότομη, τρυφερή, λαχανικά και πλούσια! Μαγειρέψτε με αγάπη και νηστεία θα είναι χαρά! Καλό φαγητό!\n- - Αντί σκόρδο, μπορείτε να χρησιμοποιήσετε σκόνη σκόρδου.\n- - Αντί του πράσινου βασιλικού, μπορείτε να χρησιμοποιήσετε μπλε βασιλικό.\n- Στη γέμιση μπορείτε να προσθέσετε τυχόν αποξηραμένα μπαχαρικά και βότανα που σας αρέσουν που είναι κατάλληλα για πιάτα από λαχανικά, για παράδειγμα ιταλικά βότανα, κάρυ, κόκκινη πιπεριά.\n- - Η σάλτσα μπορεί να μαγειρευτεί σε φυτικά λίπη, όπως καλαμπόκι ή ελαιόλαδο.\nΌλες οι εξελίξεις στο εργοστάσιό μας έχουν επίσης σταματήσει, ωστόσο, την κρίση.\nΕίναι παρόμοιο με αυτό.\nΝομίζω ότι κάνει λάθος. Είμαι σίγουρος. Είμαι σε θέση να το αποδείξω. Γράψτε μου στο PM.\nΤι πρέπει να κάνετε σε αυτήν την περίπτωση;\nCopyright 2022 \_ Φυσική γέμιση για τάρτες...


Θεοδωράκης για επιστολή Τσακαλώτου: Όταν μένεις χωρίς οξυγόνο υπογράφεις τα πάντα – dailyopinion.gr\nHome > ΠΟΛΙΤΙΚΗ > Θεοδωράκης για επιστολή Τσακαλώτου: Όταν μένεις χωρίς οξυγόνο υπογράφεις τα πάντα\n«Υπάρχει η ερμηνεία του Λαζόπουλου για τον Σόιμπλε, ότι τα κάνει αυτά επειδή είναι ανάπηρος.\nΥπάρχει η ερμηνεία του κ. Τσίπρα ότι τα κάνει αυτά επειδή έχει πρόβλημα με την ψυχή του. Είναι και τα δύο λάθος. Μόνο μια πατριωτική πολιτική στη χώρα μας θα μπορούσε να απαντήσει στις πιέσεις των άλλων χωρών», δήλωσε σήμερα ο Σταύρος Θεοδωράκης.\n«Και πατριωτική πολιτική», εξήγησε ο επικεφαλής του Ποταμιού, «είναι να παράγεις πλούτο και να τον μοιράζεις δίκαια, αλλιώτικα θα είσαι συνεχώς με το χέρι απλωμένο να παρακαλείς τους ισχυρούς της Ευρώπης να σε βοηθήσουν».\nΓια την επιστολή Τσακαλώτου προς τους δανειστές ο ίδιος ανέφερε μιλώντας στην τηλεόραση του ΣΚΑΪ:\n«Είναι η γνωστή διγλωσσία. Στους δανειστές λένε αυτά που προσπαθούν να αποσιωπήσουν στο εσωτερικό της χώρας. Για παράδειγμα, ο κ. Τσίπρας λέει δεν θα δώσει λογαριασμό για το πώς θα διαθέσει τα πλεονάσματα, ενώ ο κ. Τσακαλώτος με την επιστολή του λέει «πως δεν θα το ξανακάνουμε αν δεν σας ρωτήσουμε. Είναι μια επιστολή μετάνοιας που μαρτυρά την απουσία πατριωτικής πολιτικής και σχεδίου», τόνισε ο Σταύρος Θεοδωράκης προβλέποντας ότι εντός του Ιανουαρίου θα κλείσει και η δεύτερη αξιολόγηση με χειρότερους όρους για τη χώρα.\nΓιατί, όπως είπε ο επικεφαλής του Ποταμιού, «όταν ξεμένεις από λεφτά, όταν ξεμένεις από οξυγόνο, υπογράφεις τα πάντα».\nΟ ίδιος, σύμφωνα με ανακοίνωση του κινήματος, ανέδειξε ως σημαντική τη δέσμευση του κ. Τσακαλώτου ότι τα επόμενα πλεονάσματα, αν υπάρξουν, θα κατευθυνθούν στο ελάχιστο εγγυημένο εισόδημα και στη μείωση των φόρων.\nΠροτεραιότητες, που όπως θύμισε, είχαν υποδείξει στη Βουλή τόσο ο ίδιος όσο και οι βουλευτές του Ποταμιού.\nΣε ό,τι αφορά το εφάπαξ βοήθημα στους συνταξιούχους, τόνισε ότι ο υπουργός Οικονομικών δεσμεύτηκε να το πάρει πίσω αν υπάρξει ταμειακό πρόβλημα, με τις περικοπές που θα κάνει αυτομάτως ο «κόφτης» στις συντάξεις.\nΑναφερόμενος στη φράση του Πρωθυπουργού στο υπουργικό συμβούλιο («εν ανάγκη θα ξενυχτήσουμε για να κλείσουμε την αξιολόγηση») είπε ότι αυτή μαρτυρά τον τρόπο σκέψης των ΣΥΡΙΖΑΝΕΛ.\n«Στο ωράριο τους δεν προλαβαίνουν, οπότε τους ζητάει να ξενυχτήσουν για ένα εθνικό θέμα», επεσήμανε ο επικεφαλής του Ποταμιού.\nΞεχωρίζοντας την πολιτική συμπεριφορά του κόμματός του από τις υπόλοιπες δυνάμεις της αντιπολίτευσης, τόνισε ότι το Κίνημα δεν υποκρίνεται και δεν λαϊκίζει και έφερε ως παράδειγμα τις «τροπολογίες του Άη Βασίλη, ρουσφετολογικές τροπολογίες που ήρθαν στο τέλος του χρόνου για να νομιμοποιήσουν αυθαίρετα και να χαρίσουν πρόστιμα για παραβίαση εκλογικής νομοθεσίας».\n«Κάποιοι της αντιπολίτευσης έκαναν σώου πετώντας στον αέρα τις τοπολογίες, μετά όμως τις ψήφισαν. Το ΠΑΣΟΚ ψήφισε τις περισσότερες από αυτές τις τροπολογίες και η ΝΔ ψήφισε κάποιες παρά τις ενστάσεις που υποτίθεται ότι είχαν. Το Ποτάμι είπε ότι αυτό είναι ντροπή του πολιτεύματος και αποχώρησε αρνούμενο να εξυπηρετήσει συντεχνίες και συμφέροντα».\nΤέλος, ο ίδιος, απαντώντας στο ερώτημα τι έχει ανάγκη το 2017 ο τόπος, ζήτησε περισσότερη ειλικρίνεια από όλους τους πολιτικούς και εθνική συνεννόηση στο χρέος και τα εθνικά θέματα.\nΘΕΟΔΩΡΑΚΗΣ, ΠΟΛΙΤΙΚΗ, ΤΣΑΚΑΛΩΤΟΣ


Dot2Dot Mindspace Thessaloniki\nΘεσσαλονίκη, μία πόλη την οποία πολλοί αποκαλούμε σπίτι μας. Μία πόλη με 2300 χρόνια ιστορία, με σημαντική θέση στα γεγονότα σε όλες τις φάσεις της ύπαρξης της. Σημείο συνάντησης λαών, παραδόσεων, θρησκειών και με πλούσιο, ζωντανό ακόμα και σήμερα, παρελθόν. Πολλά έχουν γραφτεί για αυτό το παρελθόν, απομεινάρια του οποίου μπορεί να εντοπίσει κάποιος εύκολα, κάνοντας έναν περίπατο στην πόλη. Όμως τι μας επιφυλάσσει το μέλλον; Υπάρχει τρόπος να ξεγελάσουμε την ιστορία και να ρίξουμε μία φευγαλέα κλεφτή ματιά μέσα από την κλειδαρότρυπα, στο αύριο μας;\nΗ δράση Out of the Box έχει την απάντηση.\n«Αυτό επιχειρήσαμε να κάνουμε με την δράση Out of the Box, μία πρωτοβουλία της ομάδας του Mindspace Thessaloniki, να βρούμε εκείνους τους ανθρώπους οι οποίοι οραματίζονται, αναλαμβάνουν δράση και παλεύουν, τόσο για τον δικό τους βιοπορισμό, όσο και για να στηρίξουν το μέλλον της τοπικής κοινωνίας. Είναι πολλές οι περιπτώσεις τέτοιων ανθρώπων σε αυτή την πόλη και δυστυχώς δεν θα μπορέσουμε να τις εξετάσουμε όλες, θα εστιάσουμε όμως σε κάποιες που ξεχώρισαν.\nΤα τελευταία χρόνια η Θεσσαλονίκη έχει αρχίσει να κάνει μεγαλύτερα βήματα προς την επιχειρηματικής της ανάπτυξη. Σε αυτό έχει συμβάλλει αρκετά η θέση της και το γεγονός ότι είναι μία πόλη γεμάτη φοιτητές. Αυτό έχει ως συνέπεια σε αυτή να αναπτύσσεται πλήθος καινοτόμων ιδεών και δράσεων, ενώ ταυτόχρονα να συγκεντρώνει και το ενδιαφέρον πολλών εταιρειών που αναζητούν ταλαντούχους και καταρτισμένους νέους ανθρώπους για να τους εντάξουν στο δυναμικό τους.\nΜία από αυτές τις εταιρείες είναι και η Veltio, την οποία ξεκινήσαμε να επισκεφθούμε ένα μεσημέρι Τετάρτης εν μέσω δυνατής βροχής. Παρά την κακή διάθεση του καιρού συγκεντρωθήκαμε στην Καμάρα, το σημείο κατατεθέν για συναντήσεις, και ξεκινήσαμε προς τα γραφεία της εταιρείας που βρίσκεται στην περιοχή του Φοίνικα. Εκεί μας υποδέχθηκε η Μαρία, διευθύντρια ανθρώπινου δυναμικού, προκειμένου να μας ξεναγήσει στον χώρο και να μας μιλήσει για την εταιρεία. Ξεκινήσαμε με μία περιήγηση στα γραφεία τους, τα οποία θυμίζουν περισσότερο γραφεία της Google, καθώς είναι σχεδιασμένα στην ίδια φιλοσοφία, με μεγάλους ανοιχτούς χώρους και με έντονα χρώματα.\nΣτην συνέχεια κατευθυνθήκαμε προς ένα από τα conference room που υπάρχουν στον χώρο. Εκεί μάθαμε ότι η Veltio είναι μία επιχείρηση που γεννήθηκε στην Αμερική το 2004, με έναν από τους δυο αρχικούς Partners να είναι Έλληνας. Αυτό είχε ως αποτέλεσμα να αναπτυχθεί το Κέντρο Έρευνας και Τεχνολογίας της εταιρίας στη Θεσσαλονίκη. Το όνομα της προέρχεται από την ελληνική λέξη «βελτιώνω» και αντικατοπτρίζει την φιλοσοφία πάνω στην οποία χτίστηκε, την συνεχή εξέλιξη και εύρεση καλύτερων λύσεων. Ο τομέας στον οποίο δραστηριοποιείται είναι αυτός της συμβουλευτικής και της παροχής ολοκληρωμένων λύσεων στον κλάδο του λιανικού εμπορίου. Έχουν αναπτύξει συνεργασίες σε όλο τον κόσμο και παρέχουν υπηρεσίες σε κολοσσούς όπως η Disney, τα Carrefour, η AT&T και η Vodafone. Η Μαρία μας μίλησε για τον τρόπο που είναι δομημένη η εταιρεία, το γεγονός ότι είναι μία αρκετά απαιτητική, αλλά και συναρπαστική εργασία καθώς κάποιος μπορεί να συνεργαστεί με πολλά διαφορετικά άτομα, ενώ περιλαμβάνει αρκετά επαγγελματικά ταξίδια. Προς το τέλος της επίσκεψης ανέφερε επίσης ότι υπάρχουν πολλές δράσεις προκειμένου να ενισχυθεί η ομαδικότητα, αλλά και σεμινάρια και ημερίδες, ώστε να δοθεί η δυνατότητα στους ανθρώπους να βελτιώσουν κάποιο κομμάτι στο οποίο αισθάνονται ότι υστερούν και να εξελίσσονται επαγγελματικά και προσωπικά.\nΑυτός ήταν όμως μόνο ο πρώτος σταθμός της δράσης μας. Μερικές μέρες αργότερα, την Δευτέρα 9 Μαρτίου δώσαμε συνάντηση σε ένα άλλο γνωστό σημείο, το άγαλμα του Βενιζέλου στην κορυφή της πλατείας Αριστοτέλους, πάνω από την Εγνατία. Αυτή την φορά δεν πηγαίναμε στα γραφεία κάποιας επιχείρησης, αλλά η επιχείρηση θα ερχόταν σε εμάς. Θα συμμετείχαμε σε μία διαφορετική ξενάγηση, σε ένα ταξίδι στην ίδια την ιστορία της πόλης, αλλά με ένα νέο, διαδραστικό και εξαιρετικά ενδιαφέρον τρόπο. Οι «οικοδεσπότες» μας σε αυτή την ξενάγηση ήταν οι Dot2dot, μίας Κοιν.Σ.Επ. (Κοινωνική Συνεταιριστική Επιχείρηση) την οποία έστησαν η Βάσω και η Χριστίνα και διοργανώνει θεματικές διαδρομές και εναλλακτικές ξεναγήσεις.\nΞεκινήσαμε λοιπόν, με ξεναγό την Βάσω, να περιηγηθούμε σε διάφορες σημαντικές εποχές για την ιστορία της πόλης, και όλα αυτά μέσα σε ένα μόλις οικοδομικό τετράγωνο. Ακούσαμε για την ίδρυση της, την εποχή του Μακεδονικού Βασιλείου, την θέση που κατείχε στην Ρωμαϊκή και Βυζαντινή εποχή, αλλά και το πώς έγινε το άτυπο κέντρο των Βαλκανίων την περίοδο της Οθωμανικής αυτοκρατορίας. Είναι απίστευτο πόσο εμφανή είναι τα σημάδια που έχουν αφήσει όλοι αυτοί οι πολιτισμοί στην πόλη και το μόνο που έχει να κάνει κάποιος είναι να κοιτάξει προσεκτικά και θα τα δει. Ευτυχώς ο καιρός ήταν σύμμαχος κατά το μεγαλύτερο κομμάτι της διαδρομής, αλλά ξεκίνησε πάλι να ψιχαλίζει την ώρα που κατευθυνόμασταν στα γραφεία των Dot2dot.\nΕκεί, αφού μας κέρασαν κουλουράκια και χυμό, τα κορίτσια μας μίλησαν για το έργο τους. Πώς και γιατί ξεκίνησαν όλο αυτό το εγχείρημα και πώς κατάφεραν να αντιμετωπίσουν τις όποιες προκλήσεις βρέθηκαν στον δρόμο τους. Ήταν ιδιαίτερο ενθαρρυντικό να ακούς ανθρώπους, με καμία προηγούμενη επιχειρηματική εμπειρία, να διηγούνται την ιστορία τους για το πώς κατόρθωσαν να στήσουν από το μηδέν μία επιχείρηση, τα μαθήματα που κέρδισαν και πώς οραματίζονται το μέλλον τους.\nΚάπου εδώ φτάσαμε στο τέλος, δυστυχώς απότομα λόγω της ξαφνικής άφιξης του ιού που μας έχει περιορίσει όλους στα σπίτια μας. Το πρόγραμμα για την συγκεκριμένη δράση περιελάμβανε δύο ακόμα επισκέψεις: η μια στην AidPlex, μια startup που κατασκευάζει ιατρικές συσκευές προσβάσιμες για όλους, όπως νάρθηκες και κηδεμόνες σκολίωσης, και η άλλη στο Elektronio, που σχεδιάζουν και κατασκευάζουν χειροποίητα ηλεκτρικά ποδήλατα. Αν αναλογιστεί κανείς τις επιχειρήσεις που είχαμε σχεδιάσει να επισκεφτούμε και αυτές που επισκεφτήκαμε θα αναρωτηθεί εύλογα για τον τόσο διαφορετικό μεταξύ τους χαρακτήρα : μία μεγάλη εταιρεία που δραστηριοποιείται στην συμβουλευτική του λιανικού εμπορίου, μία επιχείρηση στο κομμάτι των ξεναγήσεων και του τουρισμού, μία στον τομέα της τεχνολογίας στην υγεία και μία ακόμα που ασχολείται με την κατασκευή ποδηλάτων. Η επιλογή αυτών των τεσσάρων ήταν επιτηδευμένη γιατί η δράση είχε ως στόχο να αναδείξει πως δεν έχει σημασία η εμπειρία, το υπόβαθρο, ο τομέας στον οποίο βρίσκεσαι, εάν κάποιος έχει θέληση μπορεί να καταφέρει να δημιουργήσει κάτι δικό του, την δουλειά των ονείρων του. Δεν είπε κανείς ότι είναι εύκολο, τα εμπόδια είναι αρκετά, η διαδικασία εξαιρετικά απαιτητική και δεν υπάρχει καμία εγγύηση επιτυχίας, όμως το έπαθλο είναι ανεκτίμητο για όποιους το κατακτήσουν. Και το σημαντικότερο είναι ότι σταματάς να ανυπομονείς να φτάσεις στο τέλος, γιατί αντιλαμβάνεσαι ότι είναι μία συνεχής διαδικασία βελτίωσης και εξέλιξης, και έτσι μαθαίνεις να εκτιμάς το ίδιο το παιχνίδι και να αναζητάς της προκλήσεις.\nΣημαντικό είναι να μην αφήνουμε τις δυσκολίες να μας καταβάλλουν, να μάθουμε να στηριζόμαστε στον εαυτό μας και τους ανθρώπους γύρω μας, να αναγνωρίζουμε τις ευκαιρίες μέσα από τις προκλήσεις και τις αντιξοότητες. Δεν μπορούμε να ελέγξουμε πολλά πράγματα, αλλά σίγουρα μπορούμε να ελέγξουμε πώς μας επηρεάζουν και πώς αντιδρούμε σε αυτά. Εμείς οι ίδιοι είμαστε οι μόνοι υπεύθυνοι και ικανοί να χαράξουμε το μέλλον μας.»\nΤο Lemon σε μια παράσταση αλληλεγγύης στις Σταγιάτες Πηλίου.


ΠΛΗΡΗΣ ΑΝΤΙΗΛΙΑΚΗ ΣΕΙΡΑ ΑΠΟ ΤΗΝ PANTHENOL EXTRA!\nΠΛΗΡΗΣ ΑΝΤΙΗΛΙΑΚΗ ΣΕΙΡΑ ΑΠΟ ΤΗΝ PANTHENOL EXTRA! Κείμενο: Taλκ Team\n876 Εμφανίσεις\tΜια ξεχωριστή, ιδιαίτερη, ασφαλής αντηλιακή σειρά μας περιμένει στα φαρμακεία όλης της χώρας με τη φροντίδα της Ελληνικής εταιρείας MEDI SEI. Πρόκειται για την πλήρη αντηλιακή σειρά της Panthenol Extra, PANTHENOL EXTRA SUN CARE, που έρχεται να καλύψει τις ανάγκες όλης της οικογένειας για προστασία από το βλαβερό ήλιο σε απόλυτα οικονομικές τιμές και συσκευασίες!\nΤο αντηλιακό gel προσώπου PANTHENOL EXTRA SUN CARE Diaphanous SPF 50. Η ειδική βελούδινη σύνθεσή του και τα επιλεγμένα UV αντηλιακά φίλτρα του, δημιουργούν ένα αόρατο φιλμ προστασίας από τις βλαβερές ακτίνες του ήλιου UVA & UVB. Η προσθήκη της panthenol και ενός εξειδικευμένου αμινοξέος με κλινικά αποδεδειγμένη δράση κατά των ρυτίδων, προσφέρει στην επιδερμίδα, την απαραίτητη ενυδάτωση αλλά και αντιρυτιδική προστασία ενώ η Βιταμίνη E προστατεύει το δέρμα από τις ελεύθερες ρίζες με αποτέλεσμα να αναστέλλεται η πρόωρη γήρανση της επιδερμίδας. H βελούδινη υφή και η ματ όψη του κάνουν το gel ιδανικό για βάση make-up. Ταυτόχρονα είναι ανθεκτικό στο νερό ενώ δεν περιέχει parabens.\nΗ αντηλιακή κρέμα προσώπου PANTHENOL EXTRA SUN CARE face cream με ειδικά αντιηλιακά φίλτρα που προστατεύουν την επιδερμίδα από την επικίνδυνη ακτινοβολία UVA & UVB. Ταυτόχρονα η ενίσχυση της κρέμας με πανθενόλη, υαλουρονικό και βιταμίνη E ενυδατώνει, αναπλάθει και προστατεύει την επιδερμίδα από τις ελεύθερες ρίζες, που προκαλούν πρόωρη γήρανση (SPF 30 & SPF 50). Η αντηλιακή κρέμα προσώπου PANTHENOL EXTRA SUN CARE face cream διατίθεται και ειδική συσκευασία με προσαρμοσμένο stick, έτσι ώστε να προστατεύει εκτός από το πρόσωπο, το λαιμό και το ντεκολτέ, τα χείλη, τη μύτη και τα αυτιά (SPF 30 & SPF 50).\nH αντηλιακή κρέμα σώματος PANTHENOL EXTRA Sun Care Body Milk 150 ml SPF 30 αποτελεί μια αποτελεσματική και ασφαλής προστασία από την ακτινοβολία UVA – UVB, καθώς περιέχει φίλτρα ανθεκτικά στο νερό και τον ιδρώτα. Η ιδανική σύνθεσή της για υψηλή αντηλιακή προστασία συνίσταται στη σταθερή και παρατεταμένη ηλιοπροστασία με προσθήκη Βιταμίνης Ε για την προστασία των κυττάρων από τις ελεύθερες ρίζες, Panthenol, Aloe Vera, Shea Butter και Hyaluronic Acid, που προσφέρουν στην επιδερμίδα του σώματος, βαθιά ενυδάτωση και ανάπλαση. Επιπλέον, χωρίς parabens & αλκοόλη, είναι ένα δερματολογικά ελεγμένο προϊόν, που με τη βελούδινη υφή που δεν κολλάει, και με την εύκολη και γρήγορη εφαρμογή του, γίνεται ιδανικό καλλυντικό για όλους τους τύπους δέρματος και για όλη την οικογένεια.\nPanthenol Extra PANTHENOL EXTRA SUN CARE PANTHENOL EXTRA SUN CARE face cream Όμοια άρθρα PANTHENOL EXTRA: ΤΑ ΚΑΛ 12/11/2015\nΚΑΙ ΦΕΤΟΣ ΑΠΕΝΑΝΤΙ ΣΤΟΝ 28/4/2015


Τίτος Γουβέλης | Art Campus 2022\nΤΙΤΟΣ ΓΟΥΒΕΛΗΣ, πιάνο\nΟ Τίτος Γουβέλης γεννήθηκε στην Αθήνα. Σπούδασε πιάνο στο Ωδείο Αθηνών με τον Άρη Γαρουφαλή, στο Βασιλικό Κολλέγιο Μουσικής του Λονδίνου με τον Peter Katin και στη Βασιλική Ακαδημία της Σκωτίας με τον Fali Pavri ως υπότροφος του Σωματείου Τζίνα Μπαχάουερ, του Ιδρύματος Ωνάση και του ΙΚΥ.\nΓια χρόνια μελέτησε κοντά στον διάσημο πιανίστα και παιδαγωγό Dominique Merlet στο Παρίσι. Επίσης μελέτησε εκκλησιαστικό όργανο ως υπότροφος του Μεγάρου Μουσικής Αθηνών με τον Nicolas Kynaston (1995-1998).\nΈχει κερδίσει βραβεία σε πανελλήνιους και διεθνείς διαγωνισμούς, καθώς και το βραβείο «Μυκονίου» της Ακαδημίας Αθηνών. Έχει συμπράξει ως σολίστ με τη Βασιλική Εθνική Ορχήστρα της Σκωτίας, την Κρατική Ορχήστρα της Τρανσυλβανίας, τη Βασιλική Συμφωνική Ορχήστρα της Μπανγκόκ, τις Κρατικές και Δημοτικές Ορχήστρες Αθηνών και Θεσσαλονίκης, την Εθνική Συμφωνική Ορχήστρα της ΕΡΤ, την Καμεράτα–Ορχήστρα των Φίλων της Μουσικής, τη Συμφωνική Ορχήστρα Κύπρου κ.ά., συνεργαζόμενος με διακεκριμένους αρχιμουσικούς (M. Tilkin, Ch. Poppen, A. Ertüngealp, Β. Φιδετζή, Β. Χριστόπουλο, Γ. Πέτρου κ.ά.).\nΈχει εμφανιστεί ως σολίστ αλλά και σε συναυλίες μουσικής δωματίου στην Ελλάδα και στο εξωτερικό (Μεγ. Βρετανία, Γερμανία, Αυστρία, Ολλανδία, Ρουμανία, Σερβία, Τουρκία, Ταϊλάνδη, Νότιο Κορέα, Νιγηρία και Κύπρο). Το ρεπερτόριό του εκτείνεται από το μπαρόκ μέχρι και τον 21ο αιώνα. Σημαντική θέση σε αυτό κατέχει η ελληνική δημιουργία· έχει ερμηνεύσει έργα πολλών Ελλήνων συνθετών, περιλαμβανομένων και αρκετών πρώτων εκτελέσεων.\nΕίναι συντάκτης των προγραμμάτων της Κ.Ο.Α., ενώ κείμενά του φιλοξενούνται τακτικά στα έντυπα του Μ.Μ.Α. και του Φεστιβάλ Αθηνών. Διδάσκει στο Ωδείο Αθηνών.


Guie Guie η “Cobra” του Απόλλωνα(video) – LEMESOS IN SPORTS\nAbraham Guie Guie η “Cobra”, επιθετικός ολκής που ήρθε στο νησί μας το Kαλοκαίρι του 2013 από την Nice, αντίπαλο τότε του Απόλλωνα στα πλέι-οφ του Europa League και που “γαλάζιοι” απέκλεισαν και πέτυχαν κάτι που μέχρι εκείνη την στιγμή φάνταζε ακατόρθωτο, την πρόκριση τους για πρώτη φορά στους ομίλους του Γιουρόπα Λιγκ.\nΜια ιστορική πρόκριση για τους “γαλάζιους”. Κέρδισαν τους Γάλλους με δύο μηδέν στο ΓΣΠ, με δυο γκολ του Γκαστόν Σανγόι και στον επαναληπτικό της Νίκαιας γνώρισαν την πιο γλυκιά ήττα της ιστορία τους με 1-0.\nΤότε ο πρόεδρος του Απόλλωνα, Νίκος Κίρζης έβαλε βαθιά το χέρι στην τσέπη και έδωσε πολύ χρήμα και αγόρασε τον Guie Guie από την Nice. Δεν το μετάνιωσε βέβαια γιατί η “Cobra” απέδειξε με το καλημέρα πως ήταν μεγάλης κλάσης σέντερ φορ και αν δεν είχε το πρόβλημα με τους τραυματισμούς, σίγουρα ποτέ δεν θα κατηφόριζε στο νησί μας αλλά θα έπαιζε σε πολύ μεγαλύτερα πρωταθλήματα.\nΤέσσερα χρόνια στον Απόλλωνα γνωστή η ιστορία του σε όλους, εκρηκτικός, ταχύτατος και πάνω από όλα κίλερ. Έκανε όλες τις άμυνες άνω κάτω αφού δύσκολα έβρισκαν τρόπο να τον σταματήσουν οι αντίπαλοι. Πέτυχε σημαντικά τέρματα αλλά και πολύ όμορφα. Η συνέχεια γνωστή, ένα θέμα υγείας τον ανάγκασε να σταματήσει το ποδόσφαιρο στην Κύπρο και έτσι αποχώρησε από τον Απόλλωνα.\nΉταν αναμφίβολα ένας από καλύτερους επιθετικούς που ήρθε στο νησί μας και αγαπήθηκε από τον κόσμο του Απόλλωνα όσο λίγοι και πάντα θα έχει μια ξεχωριστή θέση στις καρδιές τους.\nΑπολαύστε τα γκολ του Guie Guie:\nΟ πρόεδρος της Γαλλίας έκανε βόλτα στο Παρίσι(video)


Lufthansa – EnergyIn\nH Lufthansa δοκιμάζει βιοκαύσιμα\nΔοκιμαστικές πτήσεις με νέου τύπου αεροπορικό βιοκαύσιμο από αλκοόλη θα κάνει η Lufthansa, στο πλαίσιο συνεργασίας με την αμερικανική Gevo. Σύμφωνα με την ανακοίνωση, η διεργασία για την παραγωγή του καυσίμου περιλαμβάνει τη ζύμωση φυτικών αποβλήτων για την παρασκευή ισοβουτανόλης, η οποία στη συνέχεια αφυδατώνεται και μετατρέπεται σε κηροζίνη με τεχνικές που χρησιμοποιούνται στα διυλιστήρια. […]\nΠεριβαλλοντικό βραβείο στη Lufthansa\nΗ Lufthansa κέρδισε το πρώτο βραβείο στην κατηγορία «Περιβάλλον» στα πλαίσια των Strategy Awards που απονέμονται από το διακεκριμένο βρετανικό περιοδικό «Airline Business». Το βραβείο απονεμήθηκε στον Όμιλο κατά τη διάρκεια εκδήλωσης που διοργανώθηκε από το περιοδικό, στο Honorable Society Lincoln’s Inn στο Λονδίνο, στις 8 Ιουλίου 2012. Το σώμα των ανεξάρτητων κριτών που αποτελούνταν […]\nΜείωση κατανάλωσης καυσίμων για τη Lufthansa\nΗ Lufthansa δημοσίευσε ήδη στη Φρανκφούρτη την πρόσφατη έκθεση βιωσιμότητας Balance. Η αναφορά καταγράφει θετικές εξελίξεις σε όλους τους τομείς της εταιρικής ευθύνης: “Παρά τις δύσκολες συνθήκες λειτουργίας και τις επαχθείς συνέπειες αυτών, ο Όμιλος Lufthansa μπορεί για μία ακόμη φορά να παρουσιάσει μια επιτυχημένη έκθεση βιωσιμότητας. Και αυτός παραμένει ο στόχος μας για το […]\nH Lufthansa θα καθυστερήσει τις πτήσεις με βιοκαύσιμα\nΗ έλλειψη επάρκειας αποθεμάτων βιοκαυσίμων είναι ο λόγος που η Lufthansa αποφάσισε να μην προβεί στην άμεση χρήση της βιοκηροζίνης στα αεροσκάφη της, παρόλο που που οι δοκιμαστικές πτήσεις έχουν στεφθεί με πλήρη επιτυχία. Η βιοκηροζίνη βρίσκεται ακόμα στα πρώτα της βήματα και δεν έχουν δημιουργηθεί όλες οι απαραίτητες εγκαταστάσεις. Η ιδέα πίσω από τα […]\nΎστερα από εξάμηνη δοκιμαστική περίοδο χρήσης βιοσυνθετικών καυσίμων, η Lufthansa ανακοινώνει με ικανοποίηση τα πρώτα θετικά αποτελέσματα. Συνολικά, πραγματοποιήθηκαν 1.187 πτήσεις με βιοκαύσιμα μεταξύ Αμβούργου και Φρανκφούρτης. Σύμφωνα με τους αρχικούς υπολογισμούς, οι εκπομπές διοξειδίου του άνθρακα μειώθηκαν κατά 1.471 τόνους, ενώ η συνολική κατανάλωση μείγματος κηροζίνης ανήλθε σε 1.556 τόνους. «Το πρόγραμμα burnFAIR εξελίχθηκε […]


Λοιμώξεις Στην Κύηση: Όλες Οι Πληροφορίες! | Ε. Αναστασάκης\nΑρχική » Λοιμώξεις Στην Κύηση\nΤι είναι οι λοιμώξεις στην κύηση;\nΟι ενδομήτριες ή συγγενείς λοιμώξεις είναι οι λοιμώξεις, που προσβάλλουν το έμβρυο καθ’ όλη τη διάρκεια της εγκυμοσύνης ή το νεογνό κατά την περιγεννητική περίοδο. Ο συνήθης τρόπος μετάδοσης της λοίμωξης, είναι κυρίως μέσω του πλακούντα και λιγότερο συχνά η ανιούσα οδός, από τα γεννητικά όργανα της μητέρας.\nΗ συχνότητα των συγγενών λοιμώξεων ποικίλλει ανάλογα με το είδος του παθογόνου μικροοργανισμού και γενικά κυμαίνεται από 0,5-2,5% όλων των γεννήσεων, με αυξημένη συχνότητα σε πληθυσμούς χαμηλού κοινωνικοοικονομικού επιπέδου. Αν και το 1/10 των επιμολυνθέντων νεογνών παρουσιάζει κλινικές εκδηλώσεις, ο αριθμός των νεογνών, που νοσούν, παραμένει –ευτυχώς– σχετικά μικρός.\nΠως προκύπτουν οι λοιμώξεις στην κύηση;\nΟι υπεύθυνοι μικροοργανισμοί για την λοίμωξη του εμβρύου είναι κυρίως ιοί, μικρόβια και παθογόνα παράσιτα γνωστά με το ακρωνύμιο T.O.R.C.H. (Toxoplasma gondii, Other, Rubella, Cytomegalovirus και Herpes Simplex II).\nΣτην ομάδα “Other” ανήκει ένας μεγάλος αριθμός μικροοργανισμών όπως η Λιστέρια, η Ωχρά Σπειροχαίτη (Σύφυλις), το Μυκοβακτηρίδιο της Φυματίωσης, τα Χλαμύδια (τράχωμα), ο Γονόκοκος, και η Borrelia Burgdorferi που προκαλεί νόσο του Lyme.\nΣτην ίδια ομάδα βρίσκονται οι ιοί της Ανεμοβλογιάς, του Έρπητα Ζωστήρα, ο Παραβοϊός Β19, ο ιός της Ηπατίτιδας Β και Α, καθώς και ο ιός της Επίκτητης Ανοσοανεπάρκειας του Ανθρώπου (H.I.V.).\nΠοια είναι η συχνότητα εμφάνισης των λοιμώξεων;\nΗ συχνότητα των συγγενών λοιμώξεων ποικίλλει ανάλογα με το είδος του παθογόνου μικροοργανισμού και γενικά κυμαίνεται από 0,5 – 2,5% όλων των γεννήσεων, με αυξημένη συχνότητα σε πληθυσμούς χαμηλού κοινωνικοοικονομικού επιπέδου.\nΑν και το 1/10 των επιμολυνθέντων νεογνών παρουσιάζει κλινικές εκδηλώσεις, ο αριθμός των νεογνών, που νοσούν, παραμένει –ευτυχώς– σχετικά μικρός.\nΤο εύρος και η βαρύτητα των συνεπειών, που προκαλεί η συγγενής λοίμωξη στο έμβρυο ή το νεογνό, ποικίλλουν: από το θάνατο του εμβρύου και τις συγγενείς διαμαρτίες, μέχρι τη γέννηση «φυσιολογικού νεογνού» με όψιμες και ελάσσονες εκδηλώσεις της λοίμωξης.\nΚοινές κλινικές εκδηλώσεις, οι οποίες υποδηλώνουν ενδομήτρια λοίμωξη είναι η προωρότητα, η ενδομήτρια καθυστέρηση ανάπτυξης, αιματολογικές εκδηλώσεις, οφθαλμολογικά σημεία, εκδηλώσεις από το Κεντρικό Νευρικο Σύστημα και ο εμβρυϊκός ύδρωπας.\nΠοιες είναι οι βασικές λοιμώξεις στην κύηση;\nΣτην περίπτωση της ερυθράς, το 80% του πληθυσμού έχει αντισώματα (τα IgG είναι θετικά), γιατί έχει ανοσοποιηθεί, ακόμα και αν δεν έχει νοσήσει εμφανώς. Το υπόλοιπο 20%, που δεν έχει αντισώματα, μπορεί να εμβολιαστεί με το τριπλό εμβόλιο, αν το ανακαλύψει πριν από την κύηση, αλλά πρέπει να περάσουν περίπου έξι μήνες, πριν προβεί σε μια εγκυμοσύνη.\nΗ γυναίκα, που δεν έχει αντισώματα κατά τη διάρκεια της κύησης, πρέπει να προσέχει πολύ τις επαφές της, ιδίως με τα παιδιά. Αν νοσήσει, το έμβρυο μπορεί να παρουσιάσει βλάβες, οι οποίες μπορεί να οδηγήσουν ακόμα και στη διακοπή της κύησης. Οι γυναίκες, που είναι σε αναπαραγωγική ηλικία, πριν μείνουν έγκυες, πρέπει να κάνουν έλεγχο για το αν έχουν αντισώματα έναντι της ερυθράς.\nΚυταρρομεγαλοϊός στην εγκυμοσύνη\nΤα συμπτώματα είναι παρόμοια με εκείνα του κοινού κρυολογήματος (καταβολή, χαμηλή πυρετική κίνηση και καταρροή), και μεταδίδεται με τη στενή επαφή σωματικών υγρών. Πολλοί άνθρωποι έχουν αντισώματα για τον κυταρρομεγαλοϊό, χωρίς να θυμούνται ότι νόσησαν από αυτόν, γεγονός που προστατεύει τις γυναίκες κατά την κύηση.\nΟι γυναίκες, που δεν έχουν αντισώματα, πρέπει να προσέχουν κατά τη διάρκεια της κύησης και να αποφεύγουν τις πολύ στενές επαφές με άλλους ανθρώπους, καθώς η νόσηση μπορεί να βλάψει το έμβρυο.\nΤο τοξόπλασμα ίσως βρίσκεται στα κόπρανα της γάτας, σε όχι καλά πλυμένα λαχανικά, που καταναλώνονται ωμά (όπως το μαρούλι και το λάχανο στις σαλάτες), και στο μισοψημένο χοιρινό κρέας. Οι γυναίκες, που είναι έγκυες και δεν έχουν αντισώματα για το τοξόπλασμα, συμβουλεύονται να αποφεύγουν αυτούς τους παράγοντες κινδύνου, καθώς η νόσηση μπορεί να είναι καταστροφική για το έμβρυο.\nΒέβαια, στη διάρκεια μιας κύησης, μαζί με τις γενικές εξετάσεις, παρακολουθούμε την αντισωματική κατάσταση της γυναίκας, για να διαπιστώσουμε αν συμβαίνει ορομετατροπή της και να πράξουμε ανάλογα.\nΗ πιο κοινή είναι η ηπατίτιδα Β’, από την οποία πάσχει περίπου το 5% του πληθυσμού. Αυτό δεν εμποδίζει τις γυναίκες αυτές να χαρούν τη μητρότητα, απλώς είναι καλύτερα η γέννηση να πραγματοποιείται με καισαρική, γιατί αυξάνονται οι πιθανότητες μετάδοσης στο έμβρυο με φυσιολογικό τοκετό.\nΜετά την γέννηση, ακολουθεί εμβολιασμός του εμβρύου. Υπάρχουν διάφορες απόψεις για το κατά πόσον είναι ασφαλές να θηλάζουν το μωρό τους, γι’ αυτό καλύτερα να ακολουθούν τις συμβουλές του παιδίατρου, που παρακολουθεί το μωρό τους.\nΗ διάγνωση των συγγενών λοιμώξεων παραμένει δύσκολη, αφού η νόσος είτε απουσιάζει κλινικά ή τα συμπτώματα που εκδηλώνονται είναι πολύ ήπια, για να αναγνωριστούν στην πλειονότητα των μητέρων.\nΗ διάγνωση αυτών των «σιωπηλών» λοιμώξεων στηρίζεται στη γνώση και την εγρήγορση του γιατρού, ο οποίος με τη βοήθεια του εργαστηρίου θα μπορέσει να απομονώσει το μικροοργανισμό, να ταυτοποιήσει το αντιγόνο με την μέθοδο PCR και να πιστοποιήσει την ύπαρξη αυξημένων αντισωμάτων εμβρυϊκής προέλευσης (IgM).\nΗ θεραπεία δεν είναι πάντοτε ειδική και τα αποτελέσματα της είναι πολλές φορές απογοητευτικά. Η σύγχρονη αντιμετώπιση του νεογνού με συγγενή λοίμωξη προϋποθέτει μια συντονισμένη ομάδα «ειδικών», αποτελούμενη από νεογνολόγο, λοιμωξιολόγο, παιδονευρολόγο, κοινωνικό λειτουργό, αναπτυξιολόγο και παιδοψυχολόγο.\nΓενικά, στη διάρκεια της κύησης, μια γυναίκα είναι πιο ευάλωτη σε λοιμώξεις, γι’ αυτό πρέπει να προσέχει τον εαυτό της και το μωρό, που μεγαλώνει μέσα της, να ξεκουράζεται όσο το δυνατό περισσότερο και να τρέφεται όσο το δυνατόν καλύτερα.\nΕπίσης, αν υπάρχουν κάποια συμπτώματα, που την ανησυχούν, να συμβουλεύεται τον γιατρό της, ο οποίος μπορεί να εκτιμήσει αν υπάρχει κάποιο πρόβλημα και να το αντιμετωπίσει στο αρχικό του στάδιο, για να μην επηρεάσει την κύησή της και να φέρει στον κόσμο ένα υγιές μωρό.\nΛοιμώξεις Στην Κύηση 2018-04-01T18:35:48+03:00 2020-04-21T15:45:34+03:00 Ελευθέριος Αναστασάκης


Τσάμικα, συρτοί και παϊτούσκες! | δημοκρατία\nΤσάμικα, συρτοί και παϊτούσκες!\nΣυρτοί και μπάλοι από την Κύθνο, ζωναράδικοι από την Ανατολική Ρωμυλία αλλά και παϊτούσκες από τη Δράμα.\nΣτα βήματα της ελληνικής παραδοσιακής μουσικής θα χορέψουν όσοι βρεθούν το Σάββατο 4 και την Κυριακή 5 Αυγούστου στον Ξηροπόταμο Δράμας, σε ένα από τα μεγαλύτερα χορευτικά φεστιβάλ της χώρας. Μάλιστα, τη φετινή χρονιά η διοργάνωση έχει επετειακό χαρακτήρα, μια και το φεστιβάλ που γίνεται με πρωτοβουλία του Μορφωτικού Πολιτιστικού Συλλόγου Ξηροποτάμου συμπληρώνει τα 20 χρόνια του. Γι’ αυτό και το σκεπτικό των διοργανωτών για το διήμερο πρόγραμμα είναι να στήσουν μια μεγάλη γιορτή που θα είναι αφιερωμένη στα δημοτικά τραγούδια όχι μόνο της περιοχής αλλά και όλης της ελληνικής επικράτειας.\n«Οι χορευτικές ομάδες που θα δώσουν το “παρών” στην 20ή μας διοργάνωση είναι οι καλύτερες που υπάρχουν στην Ελλάδα» είπε στη «δημοκρατία» ο μουσικός και υπεύθυνος για το φεστιβάλ παραδοσιακών χορών κ. Στέργιος Δεμίσης. «Ελληνικοί και ξένοι χοροί θα παρουσιαστούν τόσο την πρώτη όσο και τη δεύτερη ημέρα του φεστιβάλ, ωστόσο την Κυριακή, μετά τη λήξη των παραστάσεων, θα δοθεί και η καθιερωμένη συναυλία».\nΧαρακτηριστικό μάλιστα είναι ότι εκτός από τα τσάμικα και τα καλαματιανά οι παρευρισκόμενοι θα έχουν την ευκαιρία να γνωρίσουν από κοντά τις χορευτικές παραδόσεις του Ισραήλ και της Κίνας. «Οι ομάδες αυτές έρχονται στον Ξηροπόταμο μόνο και μόνο γι’ αυτόν τον σκοπό. Θα μας δείξουν τα δικά τους φολκλόρ φορώντας φυσικά και τις χαρακτηριστικές ενδυμασίες τους» τόνισε ο κ. Δεμίσης συμπληρώνοντας ότι «κανένα από τα 80 συγκροτήματα -με εξαίρεση δυο σερβικές ομάδες, οι οποίες ήταν πραγματικά καλές- δεν έχουν συμμετάσχει στο φεστιβάλ για δεύτερη φορά και γι’ αυτό θέλουμε κάθε χρόνο να έρχονται διαφορετικές ομάδες για να παρουσιάζουν τις δουλειές τους».\nΑπό ελληνικής πλευράς η εκπροσώπηση θα γίνει από την Ομάδα Ελληνικού Λαϊκού Χορού Δήμου Καλλιθέας, τον πολιτιστικό σύλλογο Παραδοσιακών Χορών «Ο Εβρος», το πολιτιστικό σωματείο «Χοροστάτες» και το Λύκειο των Ελληνίδων Δράμας, οι οποίοι θα δείξουν στο κοινό τοπικούς χορούς.\nΟι επίτιμοι προσκεκλημένοι του διημέρου -που φέρει τον τίτλο «Με καράβι την Ελλάδα»- είναι ο Πέτρος Γαϊτάνος, ο κορυφαίος ερμηνευτής της παραδοσιακής μουσικής Χρόνης Αηδονίδης, η Αρετή Κετιμέ και ο Βασίλης Σερμπέζης. «Η περσινή εμφάνιση του Πέτρου Γαϊτάνου ήταν από τις καλύτερες όλων των περασμένων ετών και γι’ αυτό αποφασίσαμε να την επαναλάβουμε, με τη διαφορά ότι φέτος δεν θα ακουστούν μόνο κομμάτια δικά του αλλά και τραγούδια από όλη τη χώρα. Στις 5 Αυγούστου το κοινό θα έχει την ευκαιρία να ακούσει ένα αμιγώς παραδοσιακό πρόγραμμα με λαϊκούς οργανοπαίχτες».\nΤραγούδια από τη Μακεδονία, τη Μικρά Ασία, τον Πόντο, κρητικά αλλά και νησιώτικα θα γεμίσουν το πεντάωρο πρόγραμμα που θα λήξει πανηγυρικά τις πρώτες πρωινές ώρες με ένα τρικούβερτο γλέντι.\n«Είναι η πρώτη φορά που θα πάρει μέρος στο φεστιβάλ ο Αηδονίδης και είναι πραγματικά μεγάλη μας τιμή που θα τον έχουμε κοντά μας. Είναι ένας μεγάλος δάσκαλος και σημαντικό κεφάλαιο της ελληνικής μουσικής» τόνισε συμπληρώνοντας ότι ο σπουδαίος ερμηνευτής θα πει κομμάτια από την ιδιαίτερη πατρίδα του, τη Θράκη, αλλά και δημοτικά από την Πόλη και τη Μικρά Ασία.\nΧαρακτηριστικό ακόμη είναι ότι στα 20 χρόνια του θεσμού έχουν περάσει από τη σκηνή του Ξηροποτάμου και άλλα σημαντικά ονόματα της ελληνικής μουσικής, όπως η Γλυκερία αλλά και Τα Παιδιά από την Πάτρα.\nInfo: Το 20ό Φεστιβάλ Παραδοσιακών χορών Ξηροποτάμου θα πραγματοποιηθεί στις 4 και 5 Αυγούστου, στο Δημοτικό Σχολείο Ξηροποτάμου. Είσοδος: 5 ευρώ


2016 ΔΕΚΕΜΒΡΙΟΥ 4 - ΚΥΡΙΑΚΗ Ι ΛΟΥΚΑ\n(Διασκευή ομιλίας στην Παναγιά, στις 9/12/1990)\n1. Ο Χριστός ξέρει τον πόνο μας\nΑκούσαμε στο Ευαγγέλιο ότι ο Κύριος είχε πάει σε ένα χωριό της Παλαιστίνης. Ήταν Σάββατο και οι Εβραίοι είχαν μαζευτεί στη συναγωγή τους, δηλαδή στην εκκλησία του χωριού τους. Εκεί ο Χριστός έκανε το κήρυγμά Του. Ενώ μιλούσε, τα μάτια όλων είχαν καρφωθεί στο πρόσωπό Του και η προσοχή τους ήταν στραμμένη στην ακρόαση του λόγου Του. Και ήταν φυσικό, να θέλουν να ακούσουν ο,τι περισσότερο μπορούσαν για να ωφεληθεί η ψυχή τους.\nΑλλά ξαφνικά κάτι άλλο τράβηξε την προσοχή τους και για μια στιγμή ξέχασαν το λόγο του Θεού. Ήταν εκεί μία γυναίκα που φαινόταν να μην δίνει καμία σημασία στα όσα έλεγε ο Χριστός. Ήταν σκυμμένη κάτω και φαινόταν εντελώς αδιάφορη. Όσοι δεν την γνώριζαν άρχισαν τα σχόλια: «Μα τι κάνει αυτή η γυναίκα; Έχει επίγνωση πού βρίσκεται; Γιατί κάθεται έτσι μέσα στην Εκκλησία; Και μάλιστα την ώρα που ακούγεται ο λόγος του Θεού;».\nΑλλά η απορία τους αυτή διασαφηνίστηκε γρήγορα, γιατί τους είπαν κάποιοι: «Ξέρετε, αυτή η γυναίκα δεν κάθεται έτσι από καταφρόνηση. Είναι συγκύπτουσα. Έχει ασθένεια. Δεν μπορεί να σηκώσει το κεφάλι της προς τα πάνω. Γιατί; Ποιός να το ξέρει;». Μερικοί άλλοι είπαν: «Δαιμόνιο την έχει πιάσει και την έχει φέρει σ’ αυτή την κατάσταση. Είναι δεκαοχτώ ολόκληρα χρόνια που ταλαιπωρείται».\nΔύσκολα θα καταφέρει κανείς να μπει στην καρδιά ενός πονεμένου ανθρώπου εάν δεν έχει και ο ίδιος πονέσει. Γιατί συνήθως καταλαβαίνουμε μόνο τον δικό μας πόνο. Των άλλων τον πόνο προσπαθούμε να τον καταλάβουμε μόνο συγκρίνοντάς τον με ανάλογο πόνο δικό μας. Αλλά ποιός μπορεί έτσι να μετρήσει του άλλου τον πόνο;\nΟ Χριστός όμως ο καρδιογνώστης Θεός, ξέρει και τον πόνο και τα βάσανα του καθενός. Ξέρει και την αξία του καθενός. Και το ήξερε ο Κύριος, ότι η γυναίκα αυτή βρισκόταν εκείνη την στιγμή στην Εκκλησία με το κεφάλι κάτω αλλά την καρδιά επάνω. Με τα μάτια τής ψυχής επάνω. Όπως ακριβώς οφείλουμε να είμαστε και εμείς όλοι όταν βρισκόμαστε στην Εκκλησία. Γιατί ερχόμαστε στην Εκκλησία αποκλειστικά και μόνο γι' αυτό: Για να σκύψουμε το κεφάλι μας ενώπιον του Κυρίου ημών Ιησού Χριστού όλες τις στιγμές της Θείας Λειτουργίας. Αλλά ιδιαίτερα όταν ακούμε το παράγγελμα του ιερέως: «Τας κεφαλάς ημών τω Κυρίω κλίνατε». Ή όταν τον βλέπουμε να ευλογεί και να λέει: «Ειρήνη πάσι». Ή «Η χάρις του Κυρίου ημών Ιησού Χριστού και η αγάπη του Θεού και Πατρός και η κοινωνία του Αγίου Πνεύματος είη μετά πάντων υμών». Τότε σκύβουμε το κεφάλι κάτω, ανυψώνουμε την καρδιά μας προς τα επάνω και λέμε: «Θεέ μου, στείλε μου την χάρη σου και την δωρεά σου. Προστάτεψέ με. Σκέπασέ με. Καθάρισέ με από τις αμαρτίες μου. Αγίασέ με. Πάρε με κοντά σου. Δυνάμωσέ με εναντίον της αμαρτίας. Κάνε με τέκνο σου. Παράλαβέ με στην Βασιλεία σου».\n2. Προσπάθησε μόνο να με κρατήσεις\nΚαι ο Κύριος που ήξερε και έβλεπε πόσο αυτή η γυναίκα, η συγκύπτουσα, είχε «άνω την καρδίαν», γύρισε την κοίταξε και την φώναξε. Αυτή με το μπαστουνάκι της, χωρίς να μπορεί να σηκώσει τα μάτια της να τον κοιτάξει, σκυμμένη κάτω, πήγε κοντά του και ο Χριστός τής είπε:\n-Γύναι, απολέλυσαι από της ασθενείας σου. Σε ελευθερώνω από την αρρώστια σου.\nΚαι αμέσως σηκώθηκε όρθια. Μόλις είπε ο Χριστός τα παντοδύναμα λόγια Του, εκείνα που έχτισαν τον κόσμο και έφτειαξαν τα δένδρα, τα ζώα, τον άνθρωπο, αμέσως η αρρώστια έφυγε και η γυναίκα σηκώθηκε όρθια. Και αφού σηκώθηκε όρθια, μέσα στη χαρά της δεν ξέχασε τον ευεργέτη της, έπεσε κάτω και τον προσκύνησε και τον ευχαρίστησε.\nΚαι εμείς έχουμε έλθει στην Εκκλησία όπως η συγκύπτουσα είχε πάει στη συναγωγή. Ερχόμαστε για να δοξολογήσουμε τον Χριστό. Για να Τον ευχαριστήσουμε διότι έγινε για μας άνθρωπος για να μας αγιάσει, για να μας σώσει. Μπαίνομε στην Εκκλησία και κοιτάζουμε την ιερά Του μορφή και με τα μάτια του σώματος αλλά κυρίως με τα μάτια της ψυχής μας. Και ευχαριστούμε τον Κύριο για την απέραντη καλωσύνη του και την φιλανθρωπία Του. Θυμόμαστε ότι σταυρώθηκε για μας. Τον παρακαλούμε ταπεινά όσο είμαστε μέσα στην Εκκλησία με τη σκέψη μας, με τις κινήσεις μας, με την παρουσία μας, να είναι κοντά μας. Να μας προστατεύει. Να μας αγιάζει.\nΚάποτε μία ευλαβής γυναίκα παρακαλούσε τον σύζυγό της, που δεν πήγαινε ποτέ Εκκλησία:\n-Έλα να πάμε στην Εκκλησία μαζί.\n-Και τι να κάνω εκεί; Δεν τα καταλαβαίνω αυτά που διαβάζουν.\nΚαι διάφορες άλλες «προφάσεις εν αμαρτίαις» γιατί ήταν ένας άνθρωπος που είχε ξεχάσει την ψυχή του.\nΤο μυαλό του ήταν στην ταβέρνα, στα κρασάκια, στη φλυαρία και στα αγροτικά. Αυτά ήταν η μέριμνα της ζωής του. Για την ωφέλεια της ψυχής του δεν ασχολιόταν ποτέ.\n-Έλα να πάμε. Θα ακούσεις ωραία πράγματα.\n-Δεν τα καταλαβαίνω, δεν τα ξέρω εγώ αυτά, έκανε εκείνος.\n-Έλα, του έλεγε. Και άμα δεν θέλεις να ακούσεις και νομίζεις πως δεν καταλαβαίνεις τα λόγια του Θεού κοίταξε μόνο την εικόνα τού Χριστού. Ρίξε μια ματιά στο Σταυρό τού Χριστού. Κοίταξέ Τον, πίσω από την αγία Τράπεζα σταυρωμένο για μας. Θα ‘ρθει ωφέλεια στην ψυχή σου.\nΤελικά τον κατάφερε και πήγε στην Εκκλησία. Αλλά μια και δεν είχε διάθεση για προσευχή κοίταζε συνέχεια τον Εσταυρωμένο. Κάποια στιγμή αναρρωτήθηκε:\n-Για ποιόν σταυρώθηκε ο Χριστός;\nΑμέσως του ήρθε στο νου η απάντηση: «Για μας τους αμαρτωλούς». Και αφού έκανε την σκέψη ότι «σταυρώθηκε ο Χριστός για μένα τον αμαρτωλό», η χάρη του Θεού τού έδωσε στην ψυχή κατάνυξη και συναίσθηση. Έκανε το Σταυρό του και είπε: «Κύριε δυνάμωσέ με να ελευθερωθώ από τον κακό εαυτό μου. Και να γίνω και εγώ καλός χριστιανός. Και σου δίνω τον λόγο μου, θα τα κόψω όλα. Όλα».\nΒγήκε από την Εκκλησία και κράτησε το λόγο του. Το λέμε αυτό γιατί όλοι μέσα στην Εκκλησία κάνουν καλές σκέψεις. Εκεί όλοι λέμε: «Θεέ μου, θέλουμε να γίνουμε καλύτεροι άνθρωποι, πιο αφοσιωμένοι σε σένα, πιο καθαροί απ' ότι είμαστε μέχρι σήμερα». Αλλά όταν βγαίνουμε έξω τα ξεχνάμε. Δεν είναι καλή κατάσταση να ξεχνάμε τις υποσχέσεις μας στο Χριστό. Πρέπει να αγωνιζόμαστε να τις τηρούμε όλες με ακρίβεια. Γιατί; Εμείς, όταν μιλάμε με κάποιον και μας πει μια κουβέντα, θέλουμε να είναι συνεπής. Άμα είναι συνεπής, τον αγαπάμε και τον έχουμε στη καρδιά μας.\nΟ καρδιογνώστης Θεός έτσι μας θέλει. Και μάλιστα περισσότερο από όσο θέλομε εμείς συνεπείς απέναντί μας τους φίλους μας και τους συνανθρώπους μας.\nΓιατί ήρθαμε σήμερα στην Εκκλησία; Γιατί αναζητούμε τον Θεό. Ψάχνουμε να Τον βρούμε. Ζητάμε την χάρη Του και την προστασία Του. Γι' αυτό κάνουμε το Σταυρό μας, γι' αυτό προσευχόμαστε στο σπίτι μας, γι' αυτό νηστεύουμε. Μας λέγει ο Θεός: «Δεν θα με αναζητούσες, αν δε με είχες στην καρδιά σου. Εσύ νομίζεις ότι απλώς με αναζητείς, αλλά εγώ είμαι μέσα στη καρδιά σου. Προσπάθησε μόνο να με κρατήσεις εκεί».\nΛέει ένας σοφός της σύγχρονης εποχής: «Χωρίς Θεό είσαι χωρίς άγκυρα. Μακρυά από τον Θεό είσαι φτωχός και γυμνός. Κοντά στο Θεό είσαι πλούσιος και γεμάτος χαρά». Να γιατί ερχόμαστε στην Εκκλησία.\n3. Η μεγαλύτερη αρετή\nΑφού ο Χριστός έκανε καλά την συγκύπτουσα, οι άνθρωποι ενθουσιάστηκαν. Και άρχισαν να Τον επαινούν και να Τον δοξάζουν. Αυτό κακοφάνηκε στον αρχισυνάγωγο και άρχισε να Τον κατηγορεί. Όχι στα ίσα. Δεν τόλμησε να τα βάλει με τον Χριστό. Τα έβαλε με την φτωχή γυναικούλα που είχε θεραπευθεί. Της έλεγε:\n-Έξη μέρες είναι που πρέπει να εργαζόμαστε. Αν εσύ θέλεις να πας στο γιατρό, δεν επιτρέπεται να πηγαίνεις ημέρα Σάββατο. Πρέπει να πας εργάσιμη ημέρα. Αλλά όπως βλέπω εσύ κουβαλήθηκες εδώ, όχι για να λατρεύσεις τον Θεό, αλλά για να σε κάνει καλά. Αμάρτησες. Την ημέρα την εβδόμη την αφιερώνουμε στον Θεό. Τις άλλες έξη πάμε να θεραπευθούμε.\nΜα τι κόπο είχε κάνει ο Χριστός για να την θεραπεύσει; Δυό λόγια είπε. Και εκείνη δεν πήγε επίτηδες. Ο Χριστός είπε: «σε ελευθερώνω από την ασθένεια».\nΠες και συ σε έναν άρρωστο, «σε ελευθερώνω από την ασθένεια». Ή ας έλθη ο καλύτερος γιατρός του κόσμου να το πει. Τι θα γίνει με την κουβέντα του; Απολύτως τίποτε. Πώς λοιπόν ελευθερώθηκε η συγκύπτουσα; Με τη δύναμη του Θεού.\nΑφού ο Θεός το θέλησε έτσι, το αποδεχόμαστε σαν οδηγία για τη ζωή και την σκέψη μας. Δεν επιτρέπεται στα έργα του Θεού να κάνουμε τον σοφό και τον έξυπνο. Γιατί η μεγαλύτερη σοφία είναι πάντοτε του Θεού. Και η μεγαλύτερη αρετή του ανθρώπου είναι να ομολογεί ότι είναι κατώτερος και μικρότερος από τον Θεό. Ο άνθρωπος που δεν θέλει να ομολογήσει ότι είναι μικρότερος από τον Θεό και έχει ανάγκη από τον λόγο Του, ζημιώνει τον εαυτό του διότι μόνο κοντά στο Θεό υπάρχει εγγύηση καλής πορείας.\nΑς στεκόμαστε σωστά ενώπιον του Κυρίου. Που σημαίνει: Εγώ είμαι αμαρτωλός. Εγώ φταίω. Δεν μου φταίνε οι άλλοι. Ούτε ο νόμος του Θεού. Μπορώ όμως να αγωνιστώ να μετανοήσω και να διορθώσω το μυαλό μου με βάση το νόμο του Θεού. Όλα τα άλλα είναι απλώς πονηρίες και «προφάσεις εν αμαρτίαις».\nΟ Κύριος ημών Ιησούς Χριστός να μας δίνει δύναμη ώστε να προσπαθούμε να γινόμαστε μέρα με την ημέρα καλύτεροι χριστιανοί. Αμήν.-


ΝΙΚΟΣ ΑΝΑΔΙΩΤΗΣ - NewsIT\nNewsIT ΝΙΚΟΣ ΑΝΑΔΙΩΤΗΣ\n«Απέτυχα στο Σπίτι μου σπιτάκι μου, λόγω της απληστία μου», λέει ο Νίκος Αναδιώτης. Συνέντευξη στο Pop Up και τη Χριστιάνα Κοχλατζή έδωσε ο Νίκος Αναδιώτης, ο οποίος μίλησε, μεταξύ άλλων, και για την μετάβασή του από το Happy Day στο “Σπίτι μου σπιτάκι μου”. «Μπορεί ναι, όντως, να μην έφευγα γιατί τότε φταίω εγώ ... Περισσότερα\nΣε μια εξομολόγηση ψυχής προχώρησε ο Νίκος Αναδιώτης στην εκπομπή “Πάμε Δανάη”. Την Μεγάλη Πέμπτη βρέθηκε ο Νίκος Αναδιώτης στο πλατό της εκπομπής της Δανάης Μπάρκα στο MEGA. Μέσα σε όλα, ο γοητευτικό ηθοποιός αναφέρθηκε στη βαθιά του πίστη στον Θεό καθώς και την απόφαση να μοιράζει την ζωή του μεταξύ Αιγίου και Αθήνας. Ειδικότερα, ... Περισσότερα


Cinetairos: Magic in the Moonlight (2014)\nΓια κάποιον που δεν πιστεύει στο Θεό και σε άλλες υπερφυσικές δυνάμεις, ο Woody Allen έχει αφιερώσει πολύ μεγάλο μέρος του έργου του στο μεταφυσικό. Έχει βάλει τόσες φορές τους ήρωες του αντιμέτωπους με μια κατάσταση που δεν εξηγείται με τους γνωστούς νόμους της φυσικής – o φλουταρισμένος Robin Williams στο Deconstructing Harry, ο κινηματογραφικός χαρακτήρας που πηδά από την οθόνη του σινεμά στον έξω κόσμο στο The Purple Rose of Cairo, το ταξίδι στο παρελθόν στο Midnight in Paris είναι μερικά χαρακτηριστικά παραδείγματα- κι έχει αφιερώσει τόσο μεγάλο μέρος του έργου του στην μαγεία, που μοιάζει σα να έχει ανάγκη να πιστέψει, πως υπάρχει κάτι πέρα από το κοινό και καθημερινό. Στο «Πορφυρό Ρόδο» την μαγεία, που αναζητά, θα την εντοπίσει τελικά στο σινεμά. Και στο «Magic in the Moonlight» στον έρωτα.\nΣτη νέα του ταινία, αν και θα φέρει αντιμέτωπο έναν σκληροπυρηνικό σκεπτικιστή με κάποια που αγκαλιάζει το μεταφυσικό, δεν φαίνεται να ασχολείται σοβαρά με τα ζητήματα που ανακύπτουν από αυτή την σύγκρουση, αλλά και με εκείνο που ενδεχομένως υπάρχει πέρα από εδώ . Κι αυτό γιατί εσχάτως φαίνεται να έχει αποδεχτεί πως η ζωή σταματά εδώ και έχει πάρει μια κυνική απόσταση από σχετικούς υπαρξιακούς προβληματισμούς . Έτσι θα επικεντρωθεί στην σχέση των δύο χαρακτήρων και στο ρομάντζο που αναπτύσσεται μεταξύ τους. Κι εκεί είναι που θα βρουν την μαγεία που αναζητούσαν αμφότεροι. Γιατί μπορεί να ψάχνεις μανιωδώς για κάτι παραπάνω στα αστέρια και στο φεγγάρι, αλλά ακόμα κι αν υποθέσουμε πως θα το βρεις, θα ωχριά μπρος στην αίσθηση ότι για κάποιον είσαι και τα αστέρια και το φεγγάρι.\nΚαι μπορεί τελικά το «Magic in the Moonlight» να είναι ελαφρύ σαν πούπουλο, μπορεί να αποτελεί εμφανώς εκείνο που οι κριτικοί και οι θεωρητικοί θα αποκαλέσουν minor Allen, όταν όμως παίρνει μια τόσο ρομαντική θέση, ε, πρέπει να είσαι λίγο σκατόψυχος για να το κακίσεις.\nΑναρτήθηκε από Γιάννης_Βασιλείου στις 4:05 μ.μ.\nXαμένοι στη Μετάφραση #7


Ουκρανία Ζελένσκι : Είμαστε οι πύλες της Ευρώπης. Θάβουμε τους νεκρούς μας στα πάρκα. Ο Πούτιν συμπεριφέρεται σαν Ναζί - Talking Points\nΑρχική Κόσμος Ουκρανία Ζελένσκι : Είμαστε οι πύλες της Ευρώπης. Θάβουμε τους νεκρούς μας...\nΟυκρανία Ζελένσκι : Είμαστε οι πύλες της Ευρώπης. Θάβουμε τους νεκρούς μας στα πάρκα. Ο Πούτιν συμπεριφέρεται σαν Ναζί\nΓια άλλη μια φορά ο Βολοντίμιρ Ζελένσκι, μιλώντας στη Βουλή κράτους της Δύσης, παρομοίασε τη Ρωσία με τους Ναζί. Και σε δραματικούς τόνους μίλησε για τα παιδιά που χάνουν τη ζωή τους και την Ουκρανία που θάβει τους νεκρούς της σε πάρκα και ομαδικούς τάφους!\nΘάβουμε τους νεκρούς μας στα πάρκα\n«Ο λαός μου μετετράπη σε στρατό, είδε τις καταστροφές και το αίμα που χύθηκε εξαιτίας του εχθρού», δήλωσε ο πρόεδρος της Ουκρανίας Βολοντίμιρ Ζελένσκι, σε απευθείας σύνδεση με την Ολομέλεια του ιταλικού κοινοβουλίου.\nΤόνισε ακόμη ότι η Μαριούπολη, η οποία καταστράφηκε ολοσχερώς, αριθμούσε 500.000 κατοίκους, όπως η ιταλική πόλη της Γένοβας. «Χρειαζόμαστε ειρήνη, αλλά βλέπουμε και ακούμε μόνο σειρήνες, βόμβες και πυραύλους», σημείωσε.\nΟι Ρώσοι βιάζουν, σκοτώνουν, βασανίζουν\n«Σταματήστε έναν μόνον άνθρωπο, ώστε να επιβιώσουν εκατομμύρια Ουκρανοί», ολοκλήρωσε ο Βολοντίμιρ Ζελένσκι. Δεν παρέλειψε να χαρακτηρίσει «πολύ σημαντικά» τα όσα του είπε νωρίτερα το πρωί ο πάπας Φραγκίσκος σε τηλεφωνική τους συνομιλία. Ο Ουκρανός πρόεδρος κάλεσε τον Ποντίφηκα στην Ουκρανία.\nΝτράγκι: Ηρωική αντίσταση\nΕίμαστε οι πύλες της Ευρώπης, η βαρβαρότητα δεν θα περάσει, διαμήνυσε, εξάλλου, ο Ζελένσκι απευθυνόμενος στο ουκρανικό κοινοβούλιο.\nΕυχαριστώ για τη διαμεσολάβηση του Πάπα στον τερματισμό του ανθρώπινου πόνου\nΟ πρόεδρος της Ουκρανίας Βολοντίμιρ Ζελένσκι έγραψε στο Twitter ότι μίλησε με τον Πάπα Φραγκίσκο. «Μίλησα με την Αυτού Αγιότητα για τη δύσκολη ανθρωπιστική κατάσταση και τον αποκλεισμό των διαδρόμων διάσωσης από τα ρωσικά στρατεύματα. Ο μεσολαβητικός ρόλος της Αγίας Έδρας στον τερματισμό του ανθρώπινου πόνου θα εκτιμηθεί. Ευχαριστώ για τις προσευχές για την Ουκρανία και την ειρήνη».\nTalked to @Pontifex. Told His Holiness about the difficult humanitarian situation and the blocking of rescue corridors by Russian troops. The mediating role of the Holy See in ending human suffering would be appreciated. Thanked for the prayers for Ukraine and peace.\nΔείτε εδώ : pic.twitter.com/wj4hmrTRGd\nΠροηγούμενο άρθροΘεμιστοκλέους: Εξετάζεται η κατάργηση του προστίμου των 100 ευρώ στους ανεμβολίαστους άνω των 60 ετών\nΕπόμενο άρθροSilver Award για τη Eurolife FFH στα Cyber Security Awards 2022 για το καινοτόμο ασφαλιστικό πρόγραμμα My Cyber Protection


Άγαλμα της Εκκλησίας του Σατανά στο Αρκάνσας – Η Γάτα\nΤο άγαλμα απεικονίζει τον Baphomet. Οπαδοί του Σατανά γιόρτασαν τα αποκαλυπτήρια του αγάλματος σε διαδήλωση.\nΗ γιορτή των αποκαλυπτηρίων διοργανώθηκε από την οργάνωση του ναού λατρείας του σατανά, έξω από το κυβερνητικό κτίριο του Αρκάνσας Little Rock. Η οργάνωση θέλησε να διαμαρτυρηθεί για το μνημείο των Δέκα Εντολών που βρίσκεται στο σημείο.\nΑπό το 2015 οι σατανιστές είχαν ήθελαν να τοποθετήσουν εκεί το άγαλμα, αλλά δεν τους επετράπη με αποτέλεσμα να το αναγείρουν τελικά στο Ντιτρόιτ όπου εκεί τους δόθηκε η άδεια, παρά τις διαμαρτυρίες πολλών.\nΗ τοποθέτηση του αγάλματος προκάλεσε διαμαρτυρίες από χριστιανούς, ενώ αντίδραση υπήρξε και από Ρεπουμπλικανό πολιτικό, που χαρακτήρισε την πράξη προσβλητική.\nΤο συμβολίζει το άγαλμα\nΟ Baphomet είναι μια θεότητα που λάτρευαν οι Ναΐτες Ιππότες των Ναών που στη συνέχεια ενσωματώθηκε σε διαφορετικές απόκρυφες και μυστικιστικές παραδόσεις.\nΤο όνομα Baphomet εμφανίστηκε για πρώτη φορά σε αντίγραφα για την Ιερά Εξέταση των Ναϊτών Ιπποτών στις αρχές του 14ου αιώνα.\nΑπό το 1856, το όνομα Baphomet έχει συσχετιστεί με μια εικόνα “Sabbatic Goat” που σχεδιάστηκε από τον Γάλλο μάγο και αποκρυφιστή Eliphas Levi και περιέχει συμβολισμούς δυαδισμού, που λατρεύονται από σατανανιστές, καμπαλιστές και τέκτονες.\nΟ ερμαφρόδιτος τράγος, συμβολίζει επίσης την υπογονιμότητα. Στο συγκεκριμένο άγαλμα, η σατανιστική θεότητα είναι πλαισιωμένη από ένα αγόρι κι ένα κορίτσι που κοιτούν με δέος την πεντάλφα, κάτι που προφανώς υπονοεί ότι η παιδική αθωότητα, αλλά και η τύχη και το μέλλον της ανθρωπότητας οφείλουν να υποταχθούν στην λατρεία του.\nΔεν κρύβονται πλέον…


Τα 5 καλύτερα ξενοδοχεία όπου επιτρέπονται τα κατοικίδια - Ποκόλμπιν\n6 από 63 επιχειρήσεις ταιριάζουν με τα φίλτρα σας: Ποκόλμπιν\n20,7 χλμ. από Ποκόλμπιν\n47,2 χλμ. από Ποκόλμπιν\n58,3 χλμ. από Ποκόλμπιν\n17,2 χλμ. από Ποκόλμπιν\n45,1 χλμ. από Ποκόλμπιν\n48,0 χλμ. από Ποκόλμπιν\n13 άλλες επιχειρήσεις: Ποκόλμπιν


Ψtalk: "Δεν αντέχω άλλο!" - psychoedu.gr\nΑπαντά η Ραφαέλλα Παραδείση, Ψυχολόγος-Ψυχοθεραπεύτρια\nby Ραφαέλλα Παραδείση 6 Ιουνίου, 2021, 10:00 πμ\nΚαλησπέρα! Δεν ξέρω από που να ξεκινήσω! Η αλήθεια είναι ότι ήθελα από πολύ καιρό να στείλω στην ιστοσελίδα σας αλλά κάτι με κρατούσε πίσω, φόβος, δειλία, ντροπή δεν ξέρω! Πήρα την απόφαση λοιπόν, σήμερα, να σας στείλω αυτό τo μήνυμα διότι δεν αντέχω άλλο!!! Εδώ και πάρα πολύ καιρό νιώθω πολύ πιεσμένη ψυχολογικά, θέλω να μιλήσω κάπου αλλά δεν το κάνω, γιατί δεν εμπιστεύομαι κανέναν! Είμαι 26χρονών και άνεργη. Ένα από τα βασικότερα θέματα είναι ότι προσπαθώ να καταλάβω με τι θέλω να ασχοληθώ επαγγελματικά αλλά ΔΕΝ ΜΠΟΡΩ!!! Δεν είμαι καθόλου ικανή και καλή σε ΤΙΠΟΤΑ στη ζωή μου! Νιώθω παντελώς άχρηστη και ανεπαρκής σε όλα! Ειδικά μετά το ξέσπασμα της πανδημίας η ψυχολογία μου βρίσκεται στα τάρταρα. Επίσης, το γεγονός ότι ο περίγυρος μου, μου ασκεί μονίμως πίεση όσoν αφορά στο θέμα της δουλειάς εντείνει την κατάστασή μου. Νιώθω χάλια, αγχώνομαι, θέλω να φύγω κάπου μακριά αλλά δυστυχώς δεν μπορώ καθώς είμαι εγκλωβισμένη και το κυριότερο, δεν έχω το θάρρος. Κάπου εδώ αξίζει να σημειώσω, ότι ζω σε μια μικρή πόλη (επαρχία) και δεν έχει πράγματα ενδιαφέροντα να κάνω, είναι περιορισμένη η επαγγελματική δραστηριότητα. Κουράστηκα, τα περιθώρια στενεύουν, προσπαθώ να βρω μια λύση αλλά μου είναι αδύνατον!!! Δεν έχω διάθεση ούτε να μιλήσω στους ίδιους μου τους γονείς, ούτε να βγαίνω από το σπίτι. Δεν εμπιστεύομαι κανέναν και τίποτα παρόλο που τα τελευταία 2 χρόνια, μου έχει δημιουργηθεί μια ανάγκη να μιλήσω σε έναν ψυχολόγο, δεν το κάνω καθώς όπως προανέφερα δεν έχω την οικονομική δυνατότητα να πάω σε κάποιον ειδικό! Είναι τόσο δύσκολο όλο αυτό και πραγματικά δεν αδικώ όσους ανθρώπους δεν άντεξαν την πίεση!!! Δεν ξέρω τι πρέπει να κάνω! Δεν ξέρω αν όντως το διαβάσετε ποτέ αυτό! Εγώ ένιωσα ότι έπρεπε να μιλήσω κάπου, όπου θα διατηρούσα την ανωνυμία μου και θα ένιωθα λιγότερο ανασφαλής και φοβισμένη! Δεν ξέρω αν θα το δείτε ποτέ αυτό, πάντως σας ευχαριστώ….\nΑπό την: Mαρία\nΔιάβασα με προσοχή τα όσα έγραψες και θέλω να σε συγχαρώ που βρήκες το θάρρος και την τόλμη να μοιραστείς τις δυσκολίες σου μαζί μου. Σε ευχαριστώ επίσης για την εμπιστοσύνη.\nΜε βάση τα όσα έγραψες καταλαβαίνω πως αισθάνεσαι ιδιαιτέρως εξουθενωμένη συναισθηματικά. Η κατάσταση βέβαια που περνάμε με την πανδημία δε βοηθάει καθόλου, αντιθέτως έχει επιβαρύνει σημαντικά μεγάλη μερίδα συνανθρώπων μας, οι οποίοι βιώνουν σε έντονο βαθμό αρκετά από τα συναισθήματα και τις δυσκολίες που περιγράφεις.\nΕπίτρεψε μου να διαφωνήσω με τα επίθετα που χρησιμοποίησες για να χαρακτηρίσεις τον εαυτό σου. Η πρωτοβουλία σου να μας γράψεις, αλλά και το κείμενο σου δείχνουν πως έχεις το θάρρος και το κίνητρο να βγεις από την κατάσταση στην οποία βρίσκεσαι. Επίτρεψε μου επίσης να σου πως μια μικρή αλήθεια, που πολλοί βιώνουμε κάποια στιγμή στη ζωή μας, όμως δεν έχουμε πάντα τη δυνατότητα να τη δούμε καθαρά. Όταν αντιμετωπίζουμε δυσάρεστα συναισθήματα για μεγάλο χρονικό διάστημα, η αντίληψή μας για τον εαυτό, τον κόσμο και το μέλλον τείνει να αλλάζει κάπως. Μοιάζει σα να φοράμε γυαλιά ηλίου και να τα βλέπουμε όλα με πιο σκούρα απόχρωση. Τα συναισθήματα μας με άλλα λόγια χρωματίζουν την πραγματικότητα μας. Αντιλαμβάνομαι το πως αισθάνεσαι και θέλω να σου πω πως δεν είσαι μόνη και πως υπάρχει λύση. Τίποτα δεν θα ναι για πάντα όπως τώρα, αρκεί να αναλάβεις δράση και το πρώτο βήμα το έκανες με το να απευθυνθείς σε εμάς.\nΌπως προανέφερα, όταν αισθανόμαστε θλίψη, άγχος, στενοχώρια για αρκετά μεγάλο χρονικό διάστημα η κρίση μας για ορισμένα πράγματα τείνει να γίνεται απόλυτη. Κάνουμε αρνητικές σκέψεις και αφήνουμε κάθε τι θετικό απ’ έξω. Για παράδειγμα, είπες πως δεν είσαι καθόλου ικανή και καλή σε τίποτα. Αυτό όμως δεν μπορεί να είναι αλήθεια. Μπορείς να δοκιμάσεις να δημιουργήσεις δυο λίστες στις οποίες θα γράψεις πράγματα στα οποία δεν είσαι τόσο καλή και στην άλλη πράγματα στα οποία τα καταφέρνεις καλά. Ίσως στην αρχή να είναι δύσκολο να συμπληρώσεις την τελευταία λίστα, αλλά αν επιμείνεις, αν κρατήσεις αυτή τη λίστα για κάποιες μέρες προσπαθώντας να συμπληρώνεις κάθε τι που σου έρχεται στο μυαλό, τότε θα δεις πως υπάρχουν πράγματα στα οποία τα καταφέρνεις καλά. Ένα άλλο παράδειγμα που δείχνει πως ίσως φοράς σκουρόχρωμα γυαλιά, γυαλιά που κάνουν την αντίληψη σου να βλέπει τα πράγματα πιο αρνητικά, είναι που είπες πως σου λείπει το θάρρος. Είπες, πως συναισθήματα όπως η ντροπή και ο φόβος σε εμπόδιζαν να μας γράψεις τόσο καιρό. Αυτά τα συναισθήματα όμως τα υπερνίκησες και θα ήταν καλό να συγχαρείς τον εαυτό σου για αυτό. Ένας τρόπος να βγάλεις λοιπόν τα σκούρα γυαλιά είναι κάθε φορά που κάνεις μια αρνητική σκέψη, να ψάχνεις να βρεις επιχειρήματα που αντικρούουν την κρίση σου. Άλλωστε, αν θέλουμε να είμαστε αντικειμενικοί είναι σημαντικό να αναζητούμε και τις δύο όψεις του νομίσματος. Αυτό θα σε βοηθήσει έως ένα βαθμό να αποφορτίζεσαι από τα αρνητικά συναισθήματα, όταν αυτά σε κατακλύζουν.\nΜία άλλη μικρή συμβουλή για να αισθανθείς καλύτερα είναι να προγραμματίσεις δραστηριότητες και να βάλεις σε σειρά προτεραιότητας την αυτοφροντίδα. Μια μικρή βόλτα στη φύση, λίγη άσκηση θα κάνουν μεγάλη διαφορά. Ακόμα και μια βόλτα με κάποιον οικείο, μια χαλαρή κουβεντούλα για πράγματα καθημερινά μπορεί να σε κάνει να αισθανθείς αμέσως καλύτερα. Η κοινωνική απομόνωση και η ανακύκλωση αρνητικών σκέψεων δεν είναι ιδιαίτερα βοηθητικές. Συντελούν μονάχα στη διόγκωση των αρνητικών συναισθημάτων και οδηγούν σε εντονότερη ψυχική εξουθένωση. Μοιράστηκες επίσης τον φόβο σου να συζητήσεις τα όσα σε απασχολούν με συγγενείς και φίλους. Δεν χρειάζεται να το κάνεις αν δεν νιώθεις άνετα. Σίγουρα όμως θα υπάρχει κάποιος που μπορείς να εμπιστευτείς. Ακόμα και αν δεν θεωρείς κατάλληλο κάποιον από το οικείο περιβάλλον σου, μπορείς να απευθυνθείς σε έναν ειδικό ψυχικής υγείας. Κάνε μια μικρή έρευνα. Συχνά οι δήμοι, τα νοσοκομεία ή ορισμένα κέντρα ψυχικής υγείας προσφέρουν δωρεάν ή χαμηλού κόστους συνεδρίες. Σε κάθε περίπτωση κάνε το ξανά το βήμα και μοιράσου με κάποιον τα όσα σε βαραίνουν.\nΤέλος, μας είπες πως ένα από πιο σημαντικά θέματα που σε προβληματίζουν είναι το να ανακαλύψεις τι θέλεις να κάνεις σε σχέση με την επαγγελματική σου αποκατάσταση. Θέλεις να βρεις αυτό που αγαπάς. Πολλοί άνθρωποι αισθάνονται όπως εσύ και βρίσκονται στην ίδια αναζήτηση. Ένας από τους τρόπους να το πετύχεις αυτό είναι να αναρωτηθείς και να σχηματίσεις μια λίστα με πράγματα που είτε στο παρελθόν είτε τώρα αισθάνεσαι πως σε γεμίζουν. Πράγματα τα οποία σε κάνουν να αισθάνεσαι ικανοποίηση. Πράγματα με τα οποία όταν ασχολείσαι, ξεχνάς πώς περνά ο χρόνος. Αναζήτησε στη μνήμη σου τέτοιες ασχολίες. Ένας άλλος τρόπος είναι να δοκιμάσεις καινούργιες δραστηριότητες ή επαγγέλματα, τα οποία ίσως να μην μοιάζουν εξαρχής θελκτικά, στην πράξη όμως μπορεί να σου κρατήσουν το ενδιαφέρον. Τέλος μπορείς να απευθυνθείς σε έναν ειδικό επαγγελματικού προσανατολισμού, οποίος θα σε βοηθήσει να ανακαλύψεις τα ταλέντα και τις κλίσεις σου. Άλλωστε όλοι οι άνθρωποι γεννιόμαστε με αυτά. Το παραπάνω ίσως δεν είναι εύκολα υλοποιήσιμο, αλλά ίσως αξίζει να απευθυνθείς σε κάποιον και να ενημερωθείς σε σχέση με τον αριθμό και το κόστος των συναντήσεων. Μπορεί τελικά να είναι κάτι που μπορείς να στηρίξεις οικονομικά. Εάν δεν ισχύει αυτό, τότε θα έχεις όλες τις απαραίτητες πληροφορίες για να κάνεις αυτήν την κίνηση στο μέλλον.\nΧαίρομαι πολύ για τα όσα μοιράστηκες και ελπίζω να βρήκες τις σκέψεις και τις μικρές συμβουλές μου βοηθητικές και κατευναστικές. Σε κάθε περίπτωση, μη διστάσεις να επικοινωνήσεις και πάλι με νέες σκέψεις. Είμαι στη διάθεση σου για οτιδήποτε χρειαστείς.\nΗ ώρα των Πανελληνίων εξετάσεων έφτασε!


G&D Atelier | Home\nG & D AtelierCreation is our Passion\nδημιουργουμε το ρουχο τον ονειρων σας. Ραφη Ανδρικα, γυναικεiα & Παιδικα Επιδιορθωσεις & Μεταποιηση Accessories & Faux Bijoux\nWelcome to G & D Atelier\nΕίμαστε μια ευέλικτη ομάδα με μεράκι στην κατασκευή ενδυμάτων και αξεσουάρ. Η πολυετής εμπειρία και η αγάπη για την τέχνη μας, είχε ως αποτέλεσμα τη δημιουργία ενός ζεστού και φιλόξενου χώρου στην καρδιά της Αθήνας.\nΤο G&D βρίσκεται στο Κουκάκι οδός Βεΐκου 92, 700 μέτρα από τη στάση μετρό Fix και ακριβώς μπροστά στη στάση τρόλεϊ “Κουκάκι” (γραμμές 1, 5, 15).\nΣας περιμένουμε να δημιουργήσουμε μαζί τα ενδύματα των ονείρων σας, να διορθώσουμε ατέλειες στα ήδη υπάρχοντα ή να γνωριστούμε απλά.\nΤο atelier G&D βρίσκεται στο Κουκάκι οδός Βεΐκου 92, 700 μέτρα από τη στάση μετρό Fix και ακριβώς μπροστά στη στάση τρόλεϊ “Κουκάκι” (γραμμές 1, 5, 15).\nΕμπιστευθείτε μας τη δημιουργία του νυφικού σας ρούχου και λάμψτε με αυτοπεποίθηση την ξεχωριστή ημέρα του γάμου σας.\nΕάν έχετε δει κάτι που σας αρέσει, έχετε φανταστεί κάτι ή θέλετε να αναπαράγετε ένα αγαπημένο σας κομμάτι με νέα υλικά, είμαστε εδώ για εσάς. Μην κρατάτε τα αγαπημένα σας υφάσματα στα συρτάρια, ελάτε να τα μετατρέψουμε σε αγαπημένα κομμάτια της γκαρνταρόμπας σας.\nΜπορούμε να επιμεληθούμε από τα καθημερινά σας ρούχα, έως τις πιο επίσημες σας εμφανίσεις όπος γάμος βαφτίσια και αλά, με φροντίδα, φαντασία και ταλέντο.\nΣχεδιάζουμε και δημιουργούμε ρούχα σύμφωνα με τις ανάγκες, το γούστο και το σωματότυπό σας.\nΠαντρεύεστε; αφού κάνετε την έρευνα αγοράς σας, ελάτε σε μας να ράψουμε το νυφικό ή/και το γαμπριάτικο κοστούμι των ονείρων σας.\nΥπάρχουν ρούχα που αγαπάμε αλλά δυστυχώς έχουν φθαρεί από το χρόνο. Εμείς είμαστε εδώ να τα κάνουμε καινούργια.\nΣτο G&D atelier έχουμε τον τρόπο ώστε τα ρούχα μας να προσαρμοστούν σε εμάς και όχι εμείς στα ρούχα μας. Σας περιμένουμε.\nΜια ζώνη, μια τσάντα, μια εσάρπα πάντα αναδεικνύει το όμορφο ρούχο.\nΦτιάχνουμε με μεράκι και φαντασία, faux bijoux, ώστε να δώσουμε έξτρα λάμψη στην εμφάνισή σας.\nΒεϊκου 92, Κουκάκι, Αθήνα\n+30-2114131156 +30-6951123832 +30-6936533138\ngd @ gd-atelier.gr\nΚαλέστε στο +30 2114131156 για να κλείσετε ραντεβού\n© 2018 G&D Atelier | All Rights Reserved.


Η πρώτη ταινία της Ρηνιώς Δραγασάκη είναι ένα πολύχρωμο ταξίδι στη χαμένη παιδικότητα με οδηγό μια καραμέλα που σκάει στο στόμα.\nΤο φετινό Φεστιβάλ Κινηματογράφου Θεσσαλονίκης επιφύλασσε πολλές εκπλήξεις όσον αφορά στην παραγωγή ελληνικών ταινιών, η οποία μοιάζει να βρίσκεται σε άνθηση. Μια από αυτές ήταν και το Cosmic Candy, που κατάφερε να σχολιάσει διάφορα θέματα σχετικά με την ενηλικίωση, με έναν ιδιαίτερα αισιόδοξο και ανάλαφρο τόνο.\nΗ Άννα (Μαρία Κίτσου) είναι μια ταμίας σε σουπερμάρκετ, με διάφορες φοβίες και άγχη. Η μονότονη καθημερινότητά της εναλλάσσεται ανάμεσα στο καταθλιπτικό διαμέρισμα και το συνοικιακό σουπερμάρκετ, ενώ η εμμονή της με μια βίντατζ καραμέλα που σκάει στο στόμα-την Cosmic Candy- λειτουργεί ως ο μοχλός για να ξεφύγει από την πραγματικότητα\nΑγίου Γεωργίου 27 (στην αυλή της ΠΑΝΣΙΟΝ ΑΛΕΞΑΝΔΡΟΣ)\nΠερισσότερα σε αυτή την κατηγορία: « Η Συμφωνική Ορχήστρα του Δημοτικού Ωδείου Ιωαννίνων ανοίγει στις 18 Ιουλίου την αυλαία για το πολιτιστικό καλοκαίρι της Πρέβεζας Οι «Μαρμαρωμένες Τρωάδες» στις 22 Ιουλίου το Ρωμαϊκό Ωδείο της Νικόπολης-Υποχρεωτική η προκράτηση θέσης »


Μελβούρνη: η καλύτερη πόλη για να ζει κανείς στον κόσμο\nΜε το 99% των κατοίκων να ζει σε μονοκατοικίες με αυλές. Γεμάτη με τόσα πάρκα, γήπεδα και στάδια, παιδικές χαρές και αποκεντρωμένα εμπορικά κέντρα, η μητροπολιτική Μελβούρνη είναι ο παράδεισος της οικογενειακής ζωής. Οι παιδικοί σταθμοί και τα σχολεία είναι θαυμάσια. Οι παροχές στην τρίτη ηλικία, αξιοζήλευτες. Βιβλιοθήκες, παντού. Με το κέντρο της πόληςγεμάτο με εντυπωσιακούς ουρανοξύστες οι οποίοι συναγωνίζονται ποιος θα κατακτήσει περισσότερα πράσινα αστέρια από την δημοτική αρχή. (φιλικά προς το περιβάλλον, με μηδενικές εκπομπές αερίων του θερμοκηπίου).\nΤο δίκτυο των αστικών συγκοινωνιών είναι θαυμαστό: Γραμμές μετρό σχεδόν σε κάθε περιοχή, το καλύτερο δίκτυοτραμ του πλανήτη, αστικά λεωφορεία επίσης πεντακάθαρα που έρχονται στη στάση με ακρίβεια ελβετικού ρολογιού. Τα όρια ταχύτητας στην πόλη έχουν προσδιοριστεί με βάση την ανάγκη προστασίας των πεζών. Από 40-60 χλμ το μέγιστο. Κι αν θες, τόλμα να τα παραβιάσεις...Κορνάρισμα; Τι είναι αυτό; Φυσικά στις διαβάσεις έχουν απόλυτη προτεραιότητα οι πεζοί. Και βέβαια τα πεζοδρόμια είναι απολύτως προστατευμένα από Ι.Χ και διασταυρώνονται με τους δρόμους μόνο όπου υπάρχουν διαβάσεις.\nΑς περιοριστώ σε αυτά με μια τελευταία επισήμανση: Η Μελβούρνη θεμελιώθηκε το 1835. Την ίδια εποχή χτιζόταν η σύγχρονη Αθήνα. Η κοινή (στο χρόνο) πορεία δύο πόλεων 176 χρόνια μετά έφερε τη μια πόλη στην κορυφή και την άλλη, «της γής το δακτυλίδι», στη θέση 67. Σε σχέση με πέρυσι η Αθήνα έπεσε πέντε θέσεις, ξεπερνώντας –προς τα κάτω- το όριο ανάμεσα στις ανεπτυγμένες και τις υπανάπτυκτες πόλεις...\nΕτικέτες ταξίδια, DIAFORA, environment, koinwnika


Διάθεση απεμπλοκής από το VAR | Η Εφημερίδα των Συντακτών\nΕΝΤΥΠΗ ΕΚΔΟΣΗ 19.09.2019, 06:00\nΔιάθεση απεμπλοκής από το VAR\nΜόλις προχθές γράψαμε για το γεγονός πως στην Ελλάδα έχει επιλεγεί η λύση της παροχής των τηλεοπτικών πλάνων για το VAR από τις κάμερες που χρησιμοποιούν τα κανάλια που μεταδίδουν απευθείας τους αγώνες. Οπως και ότι κάτι ανάλογο συμβαίνει και σε άλλες χώρες, ενώ υπάρχουν άλλες που για το VAR γίνονται ανεξάρτητες παραγωγές με κάμερες τοποθετημένες αποκλειστικά για τη λειτουργία του συστήματος. Φυσικά, στις χώρες όπου γίνεται ό,τι και στην Ελλάδα, δεν έχουν ούτε κατά διάνοια τα ζητήματα που ήδη συζητούνται στη χώρα μας και δεν ασχολείται κανείς.\nΝα λοιπόν που, χθες, είδαμε ένα άρθρο στην ιστοσελίδα της Nova, στο novasports.gr, στο οποίο εκφράζεται στην ουσία η δυσφορία του καναλιού για όσα έχουν ακουστεί αυτό το διάστημα και ξεκαθαρίζεται ακόμη μια φορά πως οι ίδιοι δεν έχουν καμιά εμπλοκή, εκτός από την παροχή όλου του οπτικού υλικού στη διάθεση του VAR.\nΕνδιαφέρον έχει το πού καταλήγει το άρθρο. Καταλήγει στην πρόταση, οι παραγωγές του VAR να γίνουν εντελώς ανεξάρτητες και με άλλες κάμερες. Υποδηλώνεται δηλαδή διάθεση απεμπλοκής της Nova από τη λειτουργία του VAR. Βέβαια, δεν θίγεται το ζήτημα του πολύ μεγαλύτερου κόστους σε αυτή την περίπτωση, αλλά αυτό γιατί να ενδιαφέρει το κανάλι; Είναι ζήτημα ΕΠΟ αλλά και Πολιτείας, που από την αρχή αποφάσισε να συμμετάσχει στη χρηματοδότηση της λειτουργίας του VAR. Και η αλήθεια είναι πως, αν θέλουμε το VAR να λειτουργεί με όσο το δυνατό λιγότερες «σκιές», ακόμη κι αν αυτές στις περισσότερες περιπτώσεις είναι αδικαιολόγητες, η ανεξάρτητη παραγωγή θα ήταν η καλύτερη λύση. Σκεφθείτε τι έχει να γίνει, αν οριστικοποιηθεί η εμπλοκή του Βαγγέλη Μαρινάκη στη Nova και τι συμβαίνει ήδη με το PAOKTV. Δεν είναι η Ελλάδα για τέτοια πράγματα...\nΟ ευαίσθητος Ρούμπιο\nΣτη Βαρκελώνη, την πόλη όπου έκανε τα πρώτα του βήματα και εξελίχθηκε πριν μετακομίσει στο ΝΒΑ, βρέθηκε ο MVP του Παγκοσμίου της Κίνας Ρίκι Ρούμπιο. Μάλιστα, ο γκαρντ των Σανς εγκαινίασε την ογκολογική μονάδα του πανεπιστημιακού νοσοκομείου της πόλης, δηλώνοντας συγκινημένος: «Αυτό είναι για μένα ένα όνειρο, πολύ μεγαλύτερο από την κατάκτηση του χρυσού μεταλλίου».\nΕτοιμος για Τόκιο ο Στεφ Κάρι\nΜπορεί στην Εθνική των ΗΠΑ οι αρνήσεις να έπεσαν σύννεφο για συμμετοχή στο Παγκόσμιο της Κίνας, ωστόσο οι θετικές διαθέσεις για παρουσία στους Ολυμπιακούς Αγώνες του 2020 άρχισαν ήδη να εκδηλώνονται. Ο άσος των Ουόριορς Στεφ Κάρι, σε συνέντευξή του στο ESPN, δεσμεύθηκε ότι θα είναι παρών στο Τόκιο, εφόσον κληθεί. «Σίγουρα θέλω να πάω. Δεν υπήρξα ποτέ μέλος ολυμπιακής ομάδας. Ημουν σε δύο Παγκόσμια Κύπελλα, αλλά οι Ολυμπιακοί Αγώνες είναι μια εμπειρία που θέλω να τη ζήσω και ελπίζω να συμβεί την επόμενη χρονιά» τόνισε χαρακτηριστικά.\nΕμπλεξαν τις... μπάλες\nΜε χιούμορ σχολίασε η ΚΑΕ Ολυμπιακός το λάθος του αρμόδιου τμήματος της Τότεναμ να κάνει «tag», σε ανάρτησή της για τον χθεσινό αγώνα, την μπασκετική ομάδα των «ερυθρολεύκων» αντί για την ποδοσφαιρική. Μέσω twitter, λοιπόν, η απάντηση στους Λονδρέζους ήταν: «Γεια σας, παιδιά της Τότεναμ. Στην πραγματικότητα, ο αντίπαλός σας είναι ο Ολυμπιακός FC! Αλλά είναι ΟΚ, είμαστε Ολυμπιακός και ως μπασκετικό τμήμα θα είμαστε σήμερα στο γήπεδο Καραϊσκάκη για να υποστηρίξουμε το ποδοσφαιρικό μας τμήμα! Πάμε, Ολυμπιακέ!». Μάλιστα, το σκηνικό το έπιασε και η Ευρωλίγκα, η οποία έκανε τη σχετική πλάκα: «Εχουμε και νέα προσθήκη στη Euroleague, την Τότεναμ;», για να προσθέσει ο Μπράντον Πολ, ο νεοαποκτηθείς φόργουρντ των «ερυθρολεύκων»: «Αν παίζω απόψε ποδοσφαιρικό ματς, τότε έχουμε πρόβλημα. Νομίζω ότι είναι καλύτερα να μείνω έξω και να το δω από τη θέση μου στην κερκίδα».\nΠεριμένει ο Σαμπόνις\nΤον Καζίς Μακσβίτις, προπονητή της ρωσικής Πάρμα Περμ, επέλεξε ο πρόεδρος της λιθουανικής ομοσπονδίας μπάσκετ, Αρβίντας Σαμπόνις, ως καταλληλότερο να πάρει τη θέση του Νταΐνιους Αντομάιτις που αποχώρησε μετά το Παγκόσμιο της Κίνας. Ωστόσο ο Μάκσβιτς ξεκαθάρισε ότι πριν πει το «ναι» θα πρέπει να εξασφαλίσει την άδεια του συλλόγου που εργάζεται, ώστε να αναλάβει να οδηγήσει τη «Λιέτουβα» στο προολυμπιακό τουρνουά και στα «παράθυρα» για το Ευρωμπάσκετ του 2021.\nΙσχύει μέχρι κεραίας το ρεπορτάζ ότι ο Δώνης έθεσε την παραίτησή του στη διάθεση του Αλαφούζου, την οποία ως γνωστόν ο τελευταίος αρνήθηκε, και ως εκ τούτου δεν τέθηκε ποτέ θέμα να καρπωθεί την παχυλή (1 εκατ. ευρώ όσο και η ρήτρα του μπάι άουτ) αποζημίωση που προβλέπεται βάσει του συμβολαίου του. Αλλωστε η παραίτηση είναι μονομερής πράξη. Η παραιτείσαι και παίρνεις μόνο τα δεδουλευμένα ή σε απολύουν και παίρνεις αποζημίωση. Ολα τα υπόλοιπα είναι για λαϊκή κατανάλωση.\nΠριν καλά καλά προλάβει να προχωρήσει στη λύση της συνεργασίας με τον Αρη, ο Μίτζεν Μπάσα συμφώνησε να συνεχίσει την καριέρα του στη Μέλμπουρν Βίκτορι. Μέτρησε πάντως ο τρόπος που χειρίστηκε την υπόθεσή του και ο Αγγελος Χαριστέας, καθώς οι «κιτρινόμαυροι» εξοικονόμησαν αρκετά χρήματα από εκείνα που θα έδιναν στον Αλβανό μέσο.\nΡεπορτάζ για τους λόγους που ο Γκούτι αρνήθηκε την πρόταση του Αρη φιλοξένησε η «AS» και σύμφωνα με τα όσα μεταφέρθηκαν το «όχι» της απόρριψης δεν ήρθε λόγω οικονομικής διαφοράς. Η κύρια αιτία, σύμφωνα πάντα με τους Ισπανoύς, ήταν ότι ο νεαρός τεχνικός δεν πείστηκε ότι μέσω του Αρη θα έκανε το βήμα παραπάνω για την καριέρα του.\nΟ Δημήτρης Γιαννούλης αναδείχτηκε χθες MVP Αυγούστου από τον κόσμο του ΠΑΟΚ με ποσοστό 68,92%, αφήνοντας πίσω του τον Μπίσεσβαρ και τον Σφιντέρσκι. Δεν αρέσει όμως μόνο στο «ασπρόμαυρο» κοινό ο νεαρός μπακ. Εχει πάρει τα μυαλά του Αμπέλ Φερέιρα που όπου σταθεί και όπου βρεθεί μιλά με τα καλύτερα λόγια γι’ αυτόν.\nΑπό το 2007\nΕντεκα χρόνια έχουν περάσει από την πρώτη φορά που ο σκληρός πυρήνας της Θύρας 13 αποφάσισε να γυρίσει την πλάτη μαζικά σε ντέρμπι Παναθηναϊκός-Ολυμπιακός. Η χθεσινή ανακοίνωση των οργανωμένων οπαδών του «τριφυλλιού» για αποχή στο κυριακάτικο ντέρμπι των «αιωνίων» είναι η δεύτερη στην ιστορία του συλλόγου, με την πρώτη να έχει συμβεί το 2007 στη Λεωφόρο στην πρεμιέρα του πρωταθλήματος (0-0). Κόσμος υπήρχε στο πέταλο, καθώς διατέθηκαν εισιτήρια, όχι όμως από τη Θύρα 13.\nΟ Ερασιτέχνης Παναθηναϊκός δεν είναι απρόσωπος, δεν έχει διοίκηση Πρωτοδικείου, ούτε διοικείται από απλούς φίλους του συλλόγου όπως παλιά. Ο Ερασιτέχνης Παναθηναϊκός είναι αυτή τη στιγμή ο Δημήτρης Γιαννακόπουλος. Για να παραχωρηθούν, συνεπώς, οι μετοχές του Αλαφούζου στον Ερασιτέχνη «εδώ και τώρα» θα πρέπει να το επιθυμεί και ο ίδιος ο Γιαννακόπουλος, ο οποίος έχει θέσει ως προϋπόθεση το «PAO Alive». Δεν είναι δηλαδή τόσο εύκολο να υλοποιηθεί το τάιμινγκ της διαδικασίας, ακόμη κι αν ο Αλαφούζος πει «ΟΚ». Που δεν θα πει.\nΗταν εκεί και οι Τσέχοι\nΠαρουσίασε χθες κι επίσημα η ΑΕΚ τη νέα χορηγική συμφωνία της με τον ΟΠΑΠ για τη φετινή σεζόν. Μιλάμε για τη βασική χορηγία στο μπροστινό μέρος της φανέλας. Η εκδήλωση έγινε στα κεντρικά γραφεία του οργανισμού και τιμήθηκε δεόντως, αφού έδωσε το «παρών» ακόμα και ο πρόεδρος του ΟΠΑΠ, ο Τσέχος πολυεκατομμυριούχος Καμίλ Ζίγκλερ. Από την ΑΕΚ ο αντιπρόεδρος της ΠΑΕ Μηνάς Λυσάνδρου, ο Ιλια Ιβιτς και οι ποδοσφαιριστές Ολιβέιρα, Μπάρκας, Οικονόμου, Μπακάκης, Χουλτ και Σιμάο. Από πλευράς ΟΠΑΠ μίλησε ο διευθύνων σύμβουλος Ντάμιαν Κόουπ που απέδωσε μεγάλη σημασία στη φετινή σεζόν για την ΑΕΚ, επειδή, όπως είπε, τη φέρνει ένα βήμα μακριά από την επιστροφή στην ιστορική έδρα της. Εχει την σημασία του, αν το καλοσκεφτείς.\nΜε cube το τουρνουά\nΠέρα από τον χαρακτήρα τιμής και μνήμης στον ιστορικό ηγέτη αλλά και την ανάρτηση του λάβαρου με τη μορφή του Θανάση Γιαννακόπουλου, στο «2ο ετήσιο τουρνουά Παύλος Γιαννακόπουλος» θα υπάρξουν εκπλήξεις για τους φιλάθλους. Το Σαββατοκύριακο λοιπόν στο ΟΑΚΑ, που θα βρίσκονται για να λάβουν επίσης μέρος οι Μακάμπι, Φενέρμπαχτσε και Αρμάνι, θα έχουν την ευκαιρία να δουν σε λειτουργία τον σύγχρονο ηλεκτρονικό πίνακα οροφής σε σχήμα κύβου, το περίφημο cube το οποίο δεσπόζει σε όλα τα σύγχρονα γήπεδα του κόσμου και κάνει την παρακολούθηση του αγώνα πολύ πιο ευχάριστη.\nΛίγες μέρες πριν ξεκινήσει το πρωτάθλημα της Α2 ο Ιπποκράτης Κω δήλωσε ότι λόγω οικονομικής αδυναμίας αποσύρεται. Πλέον η ΕΟΚ καλείται άμεσα να αποφασίσει αν η θέση του θα συμπληρωθεί από ομάδα χαμηλότερης κατηγορίας, με αποτέλεσμα να υπάρξει ντόμινο, ή αν διεξαχθεί με 15 ομάδες αντί για 16.\nΑΠΟΔΥΤΗΡΙΑ 06.09.2019, 06:00\nΕπαφές Χαριστέα με Γκούτι και Ιέρο\nΗ πίεση του Θόδωρου Καρυπίδη για την έλευση στη θέση του προπονητή του Αρη ενός ανθρώπου με όνομα στο ευρωπαϊκό ποδόσφαιρο «στέλνει» τον Αγγελο Χαριστέα στην Ισπανία για συνομιλίες.\nΑΠΟΔΥΤΗΡΙΑ 03.05.2019, 06:00\nΜεσί-ας ο Κάιπερς\nΗ φάση που ενδεχομένως θα κρίνει την πρόκριση στον τελικό ανάμεσα σε Μπαρτσελόνα και Λίβερπουλ είναι το τρίτο γκολ. Αυτή η εκπληκτική εκτέλεση φάουλ του Λιονέλ Μέσι, που διαμόρφωσε το τελικό 3-0 υπέρ των...\nΑΠΟΔΥΤΗΡΙΑ 02.05.2019, 06:00\nΣύσκεψη, όχι απόφαση\nΓια τις δέκα το πρωί, σήμερα, είναι προγραμματισμένη η σύσκεψη για τα μέτρα ασφαλείας του τελικού Κυπέλλου. Με συμμετοχή των υπευθύνων της ΕΠΟ, εκπροσώπων των δύο ομάδων ΑΕΚ και ΠΑΟΚ και της Αστυνομίας.\nΑΠΟΔΥΤΗΡΙΑ 06.06.2018, 06:00\nΕπαφές για άρση της απαγόρευσης\nΕχει σηκώσει τα μανίκια η διοίκηση του μπασκετικού Αρη, που πήρε τις τύχες της ομάδας στα χέρια της μετά την απομάκρυνση του Νίκου Λάσκαρη. Μετά την ανανέωση της συνεργασίας με τον τεχνικό Βαγγέλη Αγγέλου,...\nΑΠΟΔΥΤΗΡΙΑ 02.02.2017, 06:32\nΠαρέα στον Τσόρι\nΠαρέα στον συμπατριώτη και επιστήθιο φίλο του Τσόρι Ντομίνγκες θα κάνει, όπως φαίνεται, από εδώ και πέρα ο Εστέμπαν Καμπιάσο, αν και όπως σας είχαμε αναφέρει πρόσφατα, οι δύο Αργεντινοί μέχρι πρότινος χώριζαν...\nΑΠΟΔΥΤΗΡΙΑ 10.06.2016, 06:53\n«Ερχομαι με τα πόδια»\nΤην επιθυμία του να φορέσει τη φανέλα του Ολυμπιακού εξέφρασε με τον πιο ξεκάθαρο τρόπο ο Γιώργος Μπόγρης. Την Τετάρτη το βράδυ, ο σέντερ της Μπιλμπάο (έχει άλλο ένα χρόνο συμβόλαιο με τους Βάσκους) ήταν...\nΙσχυρές καταιγίδες αναστάτωσαν την Αττική\nΚΟΙΝΩΝΙΑ 03.06.2020, 19:22\nΜικρό, ισχυρό κι ελληνικό\nFESTIVE ART 03.06.2020, 19:09\nΤο Βερολίνο καταργεί την ταξιδιωτική προειδοποίηση για 31 ευρωπαϊκές χώρες\nΕΥΡΩΠΗ 03.06.2020, 18:58\nΟ Τραμπ συντηρεί την ένταση και μιλά για «τρομοκράτες» και «δολοφόνους»\nΒΟΡΕΙΑ ΑΜΕΡΙΚΗ 03.06.2020, 18:48\nΑυξάνεται ο επιτρεπόμενος αριθμός επιβατών στα πλοία\nΚΟΙΝΩΝΙΑ 03.06.2020, 18:34\nΑΠΟΨΕΙΣ 03.06.2020, 18:30\nΣΥΡΙΖΑ: Αμετανόητη και με περισσή αναίδεια η Νικολάου στη Βουλή\nΑΝΤΙΠΟΛΙΤΕΥΣΗ 03.06.2020, 18:27\nΜπλόκο Τραμπ στις επιβατικές πτήσεις κινεζικών εταιρειών\nΒΟΡΕΙΑ ΑΜΕΡΙΚΗ 03.06.2020, 18:25\nΟι δαίμονες της απελπισίας και η αντίδραση που έρχεται\nΑΠΟΨΕΙΣ 03.06.2020, 17:50\nΗ κυβέρνηση και ο (ποιητής) Εμπειρίκος\nΥΠΟΣΗΜΕΙΩΣΕΙΣ 03.06.2020, 17:49\nΣΤΗΛΕΣ 03.06.2020, 17:49


EVENT – Κάθισμα επισκέπτη Green Office ΕΠΙΠΛΑ ΓΡΑΦΕΙΟΥ - VIP Καθίσματα, Διευθυντικές καρέκλες, Εργασιακά καθίσματα, καρέκλες γραφείου, Καθίσματα Συνεργασίας, Πολυκαθίσματα, Καρέκλες Αμφιθεάτρου, Σκαμπό, Χαμηλες Τιμες, Προσφορές\nEVENT – Κάθισμα επισκέπτη\nΗ σειρά καθισμάτων επαγγελματικών χώρων και γραφείων EVENT περιλαμβάνει μεγάλη γκάμα καθισμάτων και επιλογών.\nΤο κάθισμα EVENT είναι διαθέσιμο σε 8 διαφορετικές εκδοχές που διαφέρουν σε υλικό κατασκευής, στυλ και χρώματα.\nΕυέλικτο, φυσικό και εργονομικό στυλ της καρέκλας σχεδιάστηκε από τον βρετανικό οίκο επίπλων γραφείου Boss Design. Καλαίσθητη και άνετη, αναπαυτική και με υψηλή ποιότητα υλικών.\nΠροσφέρει μια πλούσια γκάμα χρωμάτων και υφής ταπετσαρίας. Πολλές επιλογές επίσης σε αξεσουάρ και βάση κάνουν την καρέκλα επισκέπτη – συνεργασίας EVENT ιδανική λύση για γραφεία και χώρους με έμφαση σε στυλ και ποιότητα.